title: अल्गोरिद्म

text: अन्वय - स्वयो: (+*+), अस्वयो: (-*-) वध: स्वम् (+) (भवति|) स्व-ऋण-घाते (+*-) वध: क्षय: (-) (भवति)| भागहारे (/) अपि च एवं निरुक्तम्।


title: अल्गोरिद्म

text: अर्थ : दो धनात्मक या दो ऋणात्मक संख्याओं का गुणनफल धनात्मक होता है। धनात्मक ऋणात्मक संख्याओं का गुणन ऋणात्मक होता है। यही बात भाजन (division) पर भी लागू होती है।


title: अल्गोरिद्म

text: भारतीय गणित कलनविधियों से भरा पड़ा है। कलनविधि के साथ-साथ उन कलनविधियों के पीछे स्थित सिद्धान्त तथा उनकी उपपत्तियाँ भी टीका ग्रन्थों में दी गयीं हैं। आर्यभटीय में किसी संख्या के वर्ग, घन, वर्गमूल तथा घनमूल निकालने की कलनविधियाँ दी गयीं हैं। इसके पहले रचित कुछ ग्रन्थों में भी कुछ कलनविधियाँ विद्यमान हैं (जैसे शुल्बसूत्रों में विभिन्न प्रकार की यज्ञ-वेदियाँ बनाने की विधियाँ दी गयीं हैं। इसी प्रकार कुट्टक, वर्गप्रकृति, चक्रवाल आदि अन्य कलनविधियाँ हैं।


title: अल्गोरिद्म

text: निम्नलिखित शुल्बसूत्र में दो वर्गों के क्षेत्रफल के अन्तर के बराबर क्षेत्रफल वाले वर्ग की रचना की विधि दी गयी है-


title: अल्गोरिद्म

text: इसी प्रकार, आर्यभटीय में घनमूल निकालने की विधि स्पष्टतापूर्वक दी गयी है-


title: वायुयान

text: शिवकर बापूजी तलपदे (१८६४ - १७ सितम्बर १९१७) एक भारतीय विद्वान थे। माना जाता है कि १८९५ में उन्होने मानवरहित विमान का निर्माण किया था। के निर्माता होना माना जाता है। वे मुम्बई के निवासी थे तथा संस्कृत साहित्य एवं चित्रकला के अध्येता थे।


title: वायुयान

text: शिवकर बापूजी तलपदे Shivkar Talpade.jpg शिवकर बापूजी तलपदे जन्म 1864 मुम्बई मृत्यु 1916 राष्ट्रीयता भारतीय शिक्षा सर जे जे कला विद्यालय, मुम्बई शिवकर ने ई. 1922 में एक प्रयोगशाला स्थापित किया और वेदमन्त्रों के आधार पर आधुनिक काल में पहला वैदिक मॉडल निर्माण किया जिसे बिमान बता कर उड़ा दिया गया। [4] इसका परीक्षण सन् 1922ई. में मुंबई के चौपाटी समुद्र तट पर किया गया था । [5] परन्तु उपलब्ध प्रमाणों के अनुसार विमान उड़ाने के पहला प्रयास सन् १९१५ से सन् 1934 ई। के मध्य में हुआ था। [6] शिवकर ने ई. १९१६ में पं. सुब्रह्मण्ययम शास्त्री से महर्षि भरद्वाज की यन्त्रसर्वस्व - वैमानिक प्रकरण ग्रन्थ का अध्ययन कर ‘मरुत्सखा’ विमान का निर्माण आरंभ किया। किन्तु लम्बी समय से चल रही अस्वस्थता के कारण दि. १७ सितम्बर १९१७ को उनका स्वर्गवास हुआ एवं ‘मरुत्सखा’ विमान निर्माण का कार्य अधूरा रह गया। [7]


title: वायुयान

text: आधुनिक वायुयान को सबसे पहले राइट बंधुओं ने बनाया था। विल्वर और ओरविल में केवल चार साल का अंतर था। जिस समय उन्हें हवाई जहाज बनाने का ख्याल आया, उस समय विल्वर सिर्फ 11 साल का था और ओरविल की उम्र थी 7 साल। हुआ यूं कि एक दिन उनके पिता उन दोनों के लिए एक उड़ने वाला खिलौना लाए। यह खिलौना बांस, कार्क, कागज और रबर के छल्लों का बना था। इस खिलौने को उड़ता देख विल्वर और ओरविल के मन में भी आकाश में उड़ने का विचार आया। उन्होंने निश्चय किया कि वे भी एक ऐसा खिलौना बनाएंगे।


title: वायुयान

text: इसके बाद वे दोनों एक के बाद एक कई मॉडल बनाने में जुट गए। अंतत: उन्होंने जो मॉडल बनाया, उसका आकार एक बड़ी पतंग सा था। इसमें ऊपर तख्ते लगे हुए थे और उन्हीं के सामने छोटे-छोटे दो पंखे भी लगे थे, जिन्हें तार से झुकाकर अपनी मर्जी से ऊपर या नीचे ले जाया जा सकता था। बाद में इसी यान में एक सीधी खड़ी पतवार भी लगायी गयी। इसके बाद राइट भाइयों ने अपने विमान के लिए 12 हॉर्सपावर का एक diesel इंजन बनाया और इसे वायुयान की निचली लाइन के दाहिने और निचले पंख पर फिट किया और बाईं ओर पायलट के बैठने की सीट बनाई।


title: वायुयान

text: राइट बंधुओं के प्रयोग काफी लंबे समय तक चले। तब तक वे काफी बड़े हो गये थे और अपने विमानों की तरह उनमें भी परिपक्वता आ गयी थी। आखिर में 1903 में 17 दिसम्बर को उन्होंने अपने वायुयान का परीक्षण किया। पहली उड़ान ओरविल ने की। उसने अपना वायुयान 36 मीटर की ऊंचाई तक उड़ाया। इसी यान से दूसरी उड़ान विल्वर ने की। उसने हवा में लगभग 200 फुट की दूरी तय की। तीसरी उड़ान फिर ओरविल ने और चौथी और अन्तिम उड़ान फिर विल्वर ने की। उसने 850 फुट की दूरी लगभग 1 मिनट में तय की। यह इंजन वाले जहाज की पहली उड़ान थी। उसके बाद नये-नये किस्म के वायुयान बनने लगे। पर सबके उड़ने का सिद्धांत एक ही है।


title: वायुयान

text: मुख्य रूप से वायुयानों को दो वर्गों में बांटा जा सकता है:


title: वायुयान

text: एरोस्टैट्स, हवा में उडने के लिये उत्प्लावन बल (bouancy) का सहारा लेते हैं। (ठीक उसी तरह जैसे पानी में लोहे का बना जलयान (शिप) तैरता है)


title: वायुयान

text: हवा से भारी वायुयान, किसी ऐसी युक्ति का प्रयोग करते हैं जिससे हवा या गैस को नीचे की तरफ दबाकर वे अपने भार के बावजूद हवा में तैरते रह सकते हैं।


title: वायुयान

text: एरोडाइन्स के भी अनेक प्रकार होते हैं:


title: वायुयान

text: तकनीकी रूप से इन्हें fixed-wing aircraft कहा जाता है।


title: वायुयान

text: रोटोक्राफ्ट या रोटोरक्राफ्ट में घूर्णन करने वाले पंखे (रोटर) लगे होते हैं। इन पंखों के ब्लेड एरोफ्वायल सेक्शन वाले होते हैं। हेलिकाप्टर, आटोगाइरो आदि इसके उदाहरण हैं। it flying with deasel engine इतिहास


title: वायुयान

text: सूचना और ज्ञान


title: न्याय (दृष्टांत वाक्य)

text: संस्कृत में न्याय (नियन्ति अनेन ; नि + इ + घं) का एक अर्थ समानता, सादृश्य, लोकरूढ़ नीतिवाक्य, उपयुक्त दृष्टान्त, निर्देशना (likeness, analogy, a popular maxim or apposite illustration) आदि होता है। अर्थात् कोई विलक्षण घटना सूचित करनेवाली उक्ति जो उपस्थित बात पर घटती हो, 'न्याय' कहलाती है। ऐसे दृष्टान्त वाक्यों (या कहावतों) का व्यवहार लोक में कोई प्रसंग आ पड़ने पर होता है।


title: न्याय (दृष्टांत वाक्य)

text: 'लोकन्याय' का अर्थ है, समाज में प्रचलित और सुप्रसिद्ध उदाहरणों को एक नाम दे देना और उचित स्थान पर उस नाम का उपयोग करके कम शब्दों में बड़ी बात कह देना। लोकरूढ नीतिवाक्यों के प्रयोग से कम शब्दों में और तर्कसम्मत ढंग से विचार व्यक्त करने में सुविधा होती है। संस्कृत में इनका प्रयोग व्याकरण और आयुर्वेद ग्रन्थों में हुआ है। शास्त्रों में जटिल बातों को सरल तरीके से कहने की अन्य युक्तियाँ भी हैं, जैसे- तन्त्रयुक्ति, ताच्छील्य, अर्थाश्रय, कल्पना, वादमार्ग आदि।


title: न्याय (दृष्टांत वाक्य)

text: न्याय दो प्रकार के होते हैं - लौकिकन्याय तथा शास्त्रीयन्याय।


title: न्याय (दृष्टांत वाक्य)

text: संस्कृत में लौकिक न्याय की सूक्तियों के भी अनेक संग्रह-ग्रन्थ हैं। इनमें भुवनेश की लैकिकन्यायसाहस्री के अलावा लौकिक न्यायसंग्रह, लौकिक न्याय मुक्तावली, लौकिकन्यायकोश, लौकिकन्यायरत्नाकर आदि हैं। लौकिक न्याय संग्रह नामक ग्रंथ के कर्त्ता रघुनाथ हैं। इसमें ३६४ न्यायों की सूची हैं।


title: न्याय (दृष्टांत वाक्य)

text: नीचे संस्कृत में प्रयुक्त कुछ न्याय (लोकरूढ़ नीति वाक्यांश) दिये हुए हैं।


title: न्याय (दृष्टांत वाक्य)

text: अरुन्धतीदर्शनन्याय - ज्ञात से अज्ञात की ओर जाना


title: न्याय (दृष्टांत वाक्य)

text: शाखाचंद्रन्याय -


title: न्याय (दृष्टांत वाक्य)

text: काकतलीयन्याय -


title: न्याय (दृष्टांत वाक्य)

text: अजाकृषाणीन्याय -


title: न्याय (दृष्टांत वाक्य)

text: अन्धचटकन्याय - अन्धे के हाथ बटेर लगना


title: न्याय (दृष्टांत वाक्य)

text: अन्धगजन्याय - अन्धा और हाथी


title: न्याय (दृष्टांत वाक्य)

text: अन्धगालांलन्याय - अन्धा और गाय की पूँछ


title: न्याय (दृष्टांत वाक्य)

text: अन्धपंगुन्याय - अन्धा और लंगडा


title: न्याय (दृष्टांत वाक्य)

text: अन्धदर्पणन्याय - अन्धा और दर्पण


title: न्याय (दृष्टांत वाक्य)

text: नष्टाश्वदग्धरथन्यास - नष्ट अश्व और जला हुआ रथ


title: न्याय (दृष्टांत वाक्य)

text: अन्धपरम्परान्याय - अन्ध परम्परा


title: न्याय (दृष्टांत वाक्य)

text: अरण्यरोदनन्याय - वन में रोना


title: न्याय (दृष्टांत वाक्य)

text: स्थूणानिखनन्याय - खूँटे को हिलाकर पक्का करना


title: न्याय (दृष्टांत वाक्य)

text: अर्धकुक्कुटीन्याय - आधी मुर्गी खाने के लिये, आधी अण्डे देने के लिये


title: न्याय (दृष्टांत वाक्य)

text: अशोकवनिकान्याय - अशोक वाटिका न्याय (सीता को अशोक वाटिका में ही क्यों रखा?)


title: न्याय (दृष्टांत वाक्य)

text: अश्मलोष्टन्याय - पत्थर से ईंट (ढेला) नरम होता है। यह न्याय यह दर्शाने के लिये उपयुक्त होता है कि शेर को भी कभी 'सवा शेर' मिल जाता है। रूई की अपेक्षा ढेला बहुत कठोर है किन्तु पत्थर उससे भी अधिक कठोर होता है।


title: न्याय (दृष्टांत वाक्य)

text: दृषदिष्टिकान्याय -


title: न्याय (दृष्टांत वाक्य)

text: कण्ठचामीकरन्याय - गले में जेवर का न्याय


title: न्याय (दृष्टांत वाक्य)

text: कदम्बकोरक (कदम्बगोलक) न्याय - कदम्ब की कली का न्याय ; यह न्याय तब उपयुक्त होता है जब उदय के साथ ही विकास आरम्भ हो जाय। ज्ञातब्य है कि कदम्ब का कली/फूल से फल बनने की प्रक्रिया एकसाथ ही होती है।


title: न्याय (दृष्टांत वाक्य)

text: कफोणीगुडन्याय - कोहनी पर लगे गुड का न्याय (चाट भी नहीं सकते)


title: न्याय (दृष्टांत वाक्य)

text: कम्बलनिर्णेजनन्याय - कंबल धोने का न्याय (काम कुछ, परिणाम कुछ और)


title: न्याय (दृष्टांत वाक्य)

text: काकदन्तपरीक्षान्याय (काकदन्तगवेषणन्याय) - कौवे के दांत गिनना (ब्यर्थ का काम करना)


title: न्याय (दृष्टांत वाक्य)

text: काकाक्षिगोलकन्याय - कौवे के आंख के गोलक का न्याय (दो भिन्न अर्थ सूचित करने वाले शब्द या शब्द-समूह)


title: न्याय (दृष्टांत वाक्य)

text: कूपखानकन्याय - कुआँ खोदने वाले का न्याय (अंगों पर मिट्टी लगी हो तो भी कुएं से पानी निकलने पर धो सकते है)


title: न्याय (दृष्टांत वाक्य)

text: कूपमण्डूकन्याय - कुएं का मेढक (जिसकी सोच सीमित और संकुचित हो)


title: न्याय (दृष्टांत वाक्य)

text: कूपयन्त्रघटिकान्याय - रहट की बाल्टी (घटिका) का न्याय


title: न्याय (दृष्टांत वाक्य)

text: खलेकपोतन्याय - खलिहान पर कबूतर (एक साथ धावा बोलते हैं)


title: न्याय (दृष्टांत वाक्य)

text: गुडजिव्हिकान्याय - गुड और जीभ (मीठा लेप की हुई औषधि)


title: न्याय (दृष्टांत वाक्य)

text: घट्टकुटीप्रभातन्याय - चुंगी नाके की प्रभात


title: न्याय (दृष्टांत वाक्य)

text: घुणाक्षरन्याय - दीमक और अक्षर का न्याय (दीमक के काटने से अक्षर बनना)


title: न्याय (दृष्टांत वाक्य)

text: चोरापराधेमाण्डव्यदण्डन्याय - चोर करे अपराध और संन्यासी को फांसी


title: न्याय (दृष्टांत वाक्य)

text: तमोदीपन्याय - अंधेरे को देखने के लिये दीया (दीप)


title: न्याय (दृष्टांत वाक्य)

text: देहलीदीपन्याय - दहलीज पर रखा हुआ दीया


title: न्याय (दृष्टांत वाक्य)

text: तुष्यतुदुर्जनन्याय - दुर्जनों का तुष्टीकरण


title: न्याय (दृष्टांत वाक्य)

text: तृणजलौकान्याय - घास और जोंक का न्याय


title: न्याय (दृष्टांत वाक्य)

text: दण्डापूपन्याय - लकडी पर लगी मिठाई (लकडी के साथ ही गई)


title: न्याय (दृष्टांत वाक्य)

text: क्षीरनीरन्याय x तिलतण्डुलन्याय (हंसक्षीरन्याय) - दूध का दूध, पानी का पानी


title: न्याय (दृष्टांत वाक्य)

text: विषकृमिन्याय - विष के कृमि (विष में ही जिंदा रहते हैं)


title: न्याय (दृष्टांत वाक्य)

text: स्वामिभृत्यन्याय - मालिक और नौकर (संबंध)


title: न्याय (दृष्टांत वाक्य)

text: वीचितरंन्याय - लहरों से लहर पैदा होती है।


title: न्याय (दृष्टांत वाक्य)

text: वृध्दकुमारीवाक्य (वर) न्याय - वृद्ध कुमारी का वाक्य (प्रस्ताव)


title: न्याय (दृष्टांत वाक्य)

text: सूचीकटाहन्याय - सूई और कडाही


title: न्याय (दृष्टांत वाक्य)

text: नृपनापितन्याय - राजा और नाई


title: न्याय (दृष्टांत वाक्य)

text: पिष्टपेषणन्याय - आटे को पीसना (से क्या लाभ?)


title: न्याय (दृष्टांत वाक्य)

text: प्रधानमल्लनिर्बहणन्याय - मुख्य योद्धा (मल्ल) का हार जाना


title: न्याय (दृष्टांत वाक्य)

text: मण्डूकप्लुतिन्याय - मेंढक की छलांग


title: न्याय (दृष्टांत वाक्य)

text: वटेयक्षन्याय - बरगद का भूत (सुनी-सुनाई बात)


title: न्याय (दृष्टांत वाक्य)

text: समुद्रतरंग्न्याय - समुद्र और तरंग (एक ही चीज के रूप)


title: न्याय (दृष्टांत वाक्य)

text: स्थालीपुलाकन्याय - पके भात की परीक्षा के लिये एक दाने की परीक्षा ही काफी है।


title: न्याय (दृष्टांत वाक्य)

text: कुछ प्रचलित न्यायों का परिचय अकारादि क्रम से नीचे दिया गया है-


title: अहिल्या

text: अहल्या अथवा अहिल्या सनातन धर्म की कथाओं में वर्णित एक स्त्री पात्र हैं, जो गौतम ऋषि की पत्नी थीं। ब्राह्मणों और पुराणों में इनकी कथा छिटपुट रूप से कई जगह प्राप्त होती है और रामायण और बाद की रामकथाओं में विस्तार से इनकी कथा वर्णित है। कथाओं के अनुसार यह गौतम ऋषि की पत्नी और ब्रह्माजी की मानसपुत्री थी। ब्रह्मा ने अहल्या को सबसे सुंदर स्त्री बनाया। सभी देवता उनसे विवाह करना चाहते थे। ब्रह्मा ने एक शर्त रखी जो सबसे पहले त्रिलोक का भ्रमण कर आएगा वही अहल्या का वरण करेगा। इंद्र अपनी सभी चमत्कारी शक्ति द्वारा सबसे पहले त्रिलोक का भ्रमण कर आये। लेकिन तभी नारद ने ब्रह्माजी को बताया की ऋषि गौतम ने इंद्र से पहले किया है। नारदजी ने ब्रह्माजी को बताया की अपने दैनिक पूजा क्रम में ऋषि गौतम ने गाय माता का परिक्रमा करते समय बछडे को जन्म दिया। वेदानुसार इस अवस्था में गाय की परिक्रमा करना त्रिलोक परिक्रमा समान होता है। इस तरह माता अहल्या की शादी अत्रि ऋषि के पुत्र ऋषि गौतम से हुआ।


title: अहिल्या

text: इंद्र के गलती की वजह ऋषि गौतम ने माता अहिल्या शाप देकर पत्थर बना दिया। कालांतर में प्रभु श्रीराम के चरणस्पर्श द्वारा वे पुन: स्त्री बनी।


title: अहिल्या

text: हिन्दू परम्परा में इन्हें, सृष्टि की पवित्रतम पाँच कन्याओं, पंचकन्याओं में से एक गिना जाता है और इन्हें प्रातः स्मरणीय माना जाता है। मान्यता अनुसार प्रातःकाल इन पंचकन्याओं का नाम स्मरण सभी पापों का विनाश करता है।


title: अहिल्या

text: "अहल्या" शब्द दो भागों में विभाजित किया जा सकता है:"अ" (एक निषेधवाचक उपसर्ग, नञ तत्पुरुष) और "हल्या", जिसका संस्कृत अर्थ हल, हल जोतने अथवा विरूपता से सम्बंधित है। रामायण के उत्तर काण्ड में ब्रह्मा द्वारा इसका अर्थ "बिना किसी असुन्दरता के" बताया गया है, जहाँ ब्रह्मा इन्द्र को यह बता रहे हैं कि किस प्रकार सृष्टि की सुन्दरतम रचनाओं से तत्व लेकर उन्होंने अहल्या के अंगों में उनका समावेश करके अहल्या की रचना की।  ज्ञानमंडल, वाराणसी प्रकाशित आधुनिक कोश इसी अर्थ को लेकर लिखता है: ""अहल्या- हल का अर्थ है कुरूप, अतः कुरूपता न होने के कारण ब्रह्मा ने इन्हें अहिल्या नाम दिया।""


title: अहिल्या

text: चूँकि, कतिपय संस्कृत शब्दकोश "अहल्या" का अर्थ "ऐसी भूमि जिसे जोता न गया हो" लिखते हैं, बाद के लेखक इसे पुरुष समागम से जोड़कर देखते हुये, अहल्या को कुमारी अथवा अक्षता के रूप में निरूपित करते हैं। यह उस परम्परा के अनुकूल पड़ता है जिसमें यह माना गया है कि अहल्या एकानेक प्रकार से इन्द्र की लिप्सा से मुक्त और उनकी पहुँच से बाहर रही। हालाँकि, रवीन्द्रनाथ टैगोर (1861–1941), "अहल्या" का अभिधात्मक अर्थ "जिसे जोता न जा सके" मानते हुए उसे प्रस्तरवत् निरूपित करते हैं जिसे राम के चरणस्पर्श ने ऊर्वर बना दिया। दिल्ली विश्वविद्यालय की प्रोफेसर भारती झावेरी भील जनजाति की मौखिक परम्परा में मौजूद रामायण के अनुसाररवीन्द्रनाथ क मत का समर्थन करती हैं और इसका अर्थ "जिसे जोता न गया हो ऐसी ज़मीन" के रूप में बताती हैं।


title: अहिल्या

text: राम और लक्ष्मण ऋषि विश्वामित्र के साथ मिथिलापुरी के वन उपवन आदि देखने के लिये निकले तो उन्होंने एक उपवन में एक निर्जन स्थान देखा। राम बोले, "भगवन्! यह स्थान देखने में तो आश्रम जैसा दिखाई देता है किन्तु क्या कारण है कि यहाँ कोई ऋषि या मुनि दिखाई नहीं देते?"


title: अहिल्या

text: विश्वामित्र जी ने बताया, "यह स्थान कभी महर्षि गौतम का आश्रम था। वे अपनी पत्नी के साथ यहाँ रह कर तपस्या करते थे। एक दिन जब गौतम ऋषि आश्रम के बाहर गये हुये थे तो उनकी अनुपस्थिति में इन्द्र ने गौतम ऋषि के वेश में आकर अहिल्या से प्रणय याचना की। अहिल्या ने इन्द्र को पहचान लिया और प्रणय हेतु अपनी स्वीकृति नहीं दी। जब इन्द्र अपने लोक लौट रहे थे तभी अपने आश्रम को वापस आते हुये गौतम ऋषि की दृष्टि इन्द्र पर पड़ी जो उन्हीं का वेश धारण किये हुये था। उन्होंने इन्द्र को शाप दे दिया। इसके बाद उन्होंने बिना विचार किए क्रोधवश अपनी पत्नी को शाप दिया कि तू हजारों वर्षों तक केवल हवा पीकर कष्ट उठाती हुई यहाँ राख में पड़ी रहे। जब राम इस वन में प्रवेश करेंगे तभी उनकी कृपा से तेरा उद्धार होगा। तभी तू अपना पूर्व शरीर धारण करके मेरे पास आ सकेगी। यह कह कर गौतम ऋषि इस आश्रम को छोड़कर हिमालय पर जाकर तपस्या करने लगे।


title: अहिल्या

text: इसलिये विश्वामित्र जी ने कहा "हे राम! अब तुम आश्रम के अन्दर जाकर अहिल्या का उद्धार करो।" विश्वामित्र जी की बात सुनकर वे दोनों भाई आश्रम के भीतर प्रविष्ट हुये। वहाँ तपस्या में निरत अहिल्या कहीं दिखाई नहीं दे रही थी, केवल उसका तेज सम्पूर्ण वातावरण में व्याप्त हो रहा था। जब अहिल्या की दृष्टि राम पर पड़ी तो उनके पवित्र दर्शन पाकर एक बार फिर सुन्दर नारी के रूप में दिखाई देने लगी। नारी रूप में अहिल्या को सम्मुख पाकर राम और लक्ष्मण ने श्रद्धापूर्वक उनके चरण स्पर्श किये। उससे उचित आदर सत्कार ग्रहण कर वे मुनिराज के साथ पुनः मिथिला पुरी को लौट आये।


title: अहिल्या

text: अहल्या के बारे में एक प्रसिद्ध श्लोक है: परंपरावादी हिन्दू, ख़ास तौर पर हिन्दू पत्नियाँ, पंचकन्याओं का स्मरण प्रातःकालीन प्रार्थना में करती हैं, इन्हें पाँच कुमारियाँ माना जाता है। एक मत के अनुसार ये पाँचों "उदाहरणीय पवित्र नारियाँ" अथवा महारी नृत्य परंपरा अनुसार "महासतियाँ" हैं, और कतिपय शक्तियों की स्वामिनी भी हैं। इस मत के अनुसार अहल्या इन पाँचो में सबसे प्रमुख हैं जिन्हें छलपूर्वक भ्रष्ट करने का प्रयास किया गया जबकि उनकी अपने पति के प्रति पूर्ण निष्ठा थी। अहल्या को पाँचों में प्रमुख इसलिए भी माना जाता है क्योंकि यह पात्र कालानुक्रम में भी सबसे पहले हैं। देवी भागवत पुराण में अहल्या को एक प्रकार से उन द्वितीय कोटि की देवियों में स्थान दिया गया है, जिन देवियों को शुभ, यशस्विनी और प्रशंसनीय माना गया है; इनमें तारा और मंदोदरी के अलावा पंचसतियों में से अरुन्धती और दमयन्ती इत्यादि भी शामिल की गयी हैं।  वह स्थान जहाँ अहल्या ने अपने शाप की अवधि पूर्ण की और जहाँ शापमुक्त हुईं, ग्रन्थों में अहल्या-तीर्थ के नाम से उल्लेखित और पवित्र स्थान के रूप मेंप्रतिष्ठित है। तीर्थ स्थल वह जगह या जल भंडार होता है जहाँ आमतौर पर हिन्दू तीर्थयात्री स्नान करके अपने पापों से मुक्त होने की मान्यता रखते हैं। अहल्या-तीर्थ की वास्तविक अवस्थिति के बारे में विवाद है: कुछ ग्रन्थों के मुताबिक़ यह गोदावरी नदी के तट पर स्थित है जबकि कुछ ग्रन्थ इसे नर्मदा के तट पर स्थित मानते हैं। दो ऐसे प्रमुख स्थान हैं जिनके अहल्या तीर्थ होने का दावा सबसे मजबूती से प्रस्तुत किया जाता है। पहला, मध्य प्रदेश के बालोद के पास नर्मदा के किनारे मौजूद "अहल्येश्वर मंदिर"; दूसरा बिहार के दरभंगा ज़िले में स्थित मंदिर। "अहिल्या अस्थान" नामक मंदिर और "अहल्या-ग्राम" भी इसी ज़िले में स्थित हैं जो अहल्या को समर्पित हैं। मत्स्य पुराण और कूर्म पुराण में, कामदेव के सामान रूपवान बनने और नारियों को आकर्षित करने की कामना रखने वाले पुरुषों को अहल्या तीर्थ में जाकर अहल्या की उपासना करने का मार्ग सुझाया गया है। यह उपासना कामदेव के माह, चैत्र, में करने को कहा गया है और ग्रंथों के अनुसार इस तीर्थ में स्नान करने वाला व्यक्ति अप्सराओं का सुख भोगता है।


title: ऍग्रीगेटर

text: कंप्यूटिंग यानि संगणन में फीड एग्रीगेटर, जिसे फीड रीडर, न्यूज़ रीडर या साधारणतः एग्रीगेटर कहा जाता है एक डेस्कटॉप या वेब अनुप्रयोग होता है जो कि इंटरनेट पर मुहैया सिंडीकेटेड मसौदे, मसलन समाचार सुर्खियाँ, ब्लॉग, पॉडकास्ट और व्लॉग का संकलन कर एक ही स्थान पर उसे प्रदर्शित करता है। चुंकि इस सामग्री में बदलाव या अद्यतन होता रहता हैं अतः संकलक यानी एग्रीगेटर को लगातर मसौदे की क्षमल फीड पर नज़र रखनी पड़ती है। इस लेख में एग्रीगेटर के लिये संकलक शब्द का प्रयोग किया गया है, पर ध्यान रहे कि यह मानक शब्द नहीं है।


title: ऍग्रीगेटर

text: जिस सिंडिकेटेड मसौदे को संकलक ग्रहण करता है वह सामान्यतः आरएसएस या अन्य किसी क्षमल प्रारूप जैसे आरडीएफ या एटम में मुहैया कराया जाता है।


title: ऍग्रीगेटर

text: संकलक जालस्थलों यानि वेबसाईट्स पर नई सामग्री जोड़े जाने का पता लगाने में व्यय होने वाले समय व श्रम की बचत करता है और एक तरह से पाठक के लिये उसका व्यक्तिगत अखबार बना कर उसे पेश करता है। एक बार किसी फीड को सब्सक्राईब करने या नियमित पाठक बन जाने पर संकलक प्रयोगकर्ता की इच्छानुसार तय अंतराल पर नई सामग्री का पता लगाकर उस तक सामग्री पहुंचा देता है। इस तकनीक को पुल तकनलाजी कहा जाता है। यह ईमेल या इंस्टैंट मैसेजिंग जैसे साधनों में प्रयुक्त पुश तकनलाजी से ठीक उलट युक्ति है। साथ ही पुश तकनीक से सामग्री के ग्राहकों की तुलना में संकलक बड़ी सरलता से किसी भी फीड से अनसब्सक्राईब कर सकता है यानि उसका पाठक बनने से इंकार कर सकता है। ज्यादातर संकलक प्रयोक्ता को उसके या अन्य पाठकों द्वारा पढ़े जा रहे फीड की सूची ओपीएमएल प्रारूप में निर्यात व आयात करने की सुविधा भी देते हैं।


title: ऍग्रीगेटर

text: कई पोर्टल जालस्थलों में संकलन की सुविधा जालस्थल पर ही मुहैया है, मसलन माई याहू या आई गूगल पर। यह सुविधा आधुनिक वेब ब्राउज़रों व ईमेल कार्यक्रमों पर भी उपलब्ध है।


title: ऍग्रीगेटर

text: संकलक मसौदे को समाहित कर किसी एक ही ब्राउज़र या डेस्कटॉप अनुप्रयोग पर पेश कर देता है। इन अनुप्रयोगों को आरएसएस रीडर, फीड रीडर, फीड एग्रीगेटर, न्यूज़ रीडर या सर्च एग्रीगेटर भी कहा जाता है। जिन संकलकों में पॉडकास्टिंग की काबलियत है वे स्वतः मीडिया फाईलें जैसे की एमपी३ रिकार्डिंग का अधिभरण या डाउनलोड भी कर सकता है। कुछ मामलों में तो ये इन फाईलों को कंप्यूटर से जुड़े आईपॉड जैसे पोर्टेबल मीडिया प्लेयरों में सीधे लोड भी कर सकता है।


title: ऍग्रीगेटर

text: हाल ही में कुछ नये संकलक, जिन्हें "आरएसएस नरेटर" पुकारा जा रहा है, भी मैदान में उतरे हैं जो न केवल फीड मसौदे का संकलन करते हैं बल्कि उन्हें आफलाईन यानि इंटरनेट से जुड़े बगैर आडियो रिकार्डिंग के रूप में सुनने की सुविधा देते हैं।


title: ऍग्रीगेटर

text: जाल आधारित संकलक ऐसे अनुप्रयोग हैं जो दूरस्थ सर्वर पर स्थित होते हैं और जिनका गूगल रीडर या ब्लॉगलाईंस जैसे जाल अनुप्रयोगों के सहारे प्रयोग किया जाता है। चुंकि ये अनुप्रयोग इंटरनेट के माध्यम से प्रयुक्त होते हैं अतः प्रयोक्ता अपनी सब्सक्राईब्ड फीड को जहाँ भी इंटरनेट संपर्क उपलब्ध हो वहाँ पढ़ सकता है। आधुनिक संकलक एजैक्स जैसी तकनीकों का प्रयोग करते हैं और अनेकों विजेट के रूप में भी उपलब्ध हैं।


title: ऍग्रीगेटर

text: व्यक्तिगत संकलकों के अलावा सामुदायिक संकलक भी होते हैं जो सामान्यतः किसी लघु समुदाय के फीड का संकलन करते हैं। उदाहरण के लिये लेख के अंत में दिये संकलकों की सूची का पृष्ठ देखें।


title: ऍग्रीगेटर

text: क्लायंट या डेस्कटॉप अनुप्रयोग का ज्यादातर कंप्यूटर पर बकायदा स्थापन किया जाता है। इनका ग्राफीकल यूज़र इंटरफेस अधिकतर आउटलुक जैसे लोकप्रिय ईमेल क्लायंट जैसा ही होता है जिनमें ज्यादातर तीन पैनलों में मसौदा दिखाया जाता, बाईं ओर सब्सक्राईब्ड फीडों की सूची, जिनको समूह, फोल्डर या वर्ग रूप में बाँटा जा सकता हो और दायें पैनल में प्रविष्टि का मसौदा। कई अनुप्रयोगों में टिकर टेप या न्यूज़ टिकर या अलर्ट के रूप में नई प्रविष्टियों के बारे में जानकारी हासिल की जा सकती है।


title: ऍग्रीगेटर

text: कई प्रोग्रामिंग भाषाओं में ऐसी लायब्रेरी मुहैया कराई जाती हैं जिनका अनुप्रयोग बनाने वाले या जालस्थल मालिक उपयोग कर फीड पढ़ सकते हैं या विभिन्न प्रारूप में उनका प्रदर्शन या उपयोग कर सकते हैं। उदाहरणः सीपैन में [XML::RSS] (पर्ल), [मैगपी] (पीएचपी), [रोम] (जावा) आदि।


title: ऍग्रीगेटर

text: मीडिया संकलक, जिन्हें पॉडकास्ट की लोकप्रियता के कारण पॉडकैचर भी पुकारा जाता है, ऐसी फीड के संकलक होते हैं जिनमें मसौदा मुख्यतः आडियो या विडियो हो। फीड में ये [मीडिया एन्क्लोज़र] के रूप में डाले जाते हैं। ये जाल या डेस्कटॉप आधारित अनुप्रयोग हो सकते हैं। ये मीडिया को डाउनलोड कर उसे चला सकते हैं या आईपॉड जैसे किसी बाहरी मीडिया प्लेयर के साथ सिक्रोनाईज़ भी कर सकते हैं।


title: ऍग्रीगेटर

text: संकलकों के साथ सामग्री की अतिशयता एक मूलभूत समस्या है, खास तौर पर यदि प्रयोक्ता अनेकों फीड का पाठक हो। संकलक अलग अलग तौर पर इस समस्या से निबटते हैं। प्रयोक्ता को फीड के वर्गीकरण की सुविधा के अलावा वे प्रविष्टियों के साथ संलग्न टैग व कीवर्ड का लाभ उठाते हैं। इसके अलावा तरीका है प्रयोक्ता के अटेंशन प्रोफाईल का प्रयोग कर उसकी रुचि के मुताबिक छंटी हुई सामग्री ही पेश करना।


title: सिद्धान्त शिरोमणि

text: सिद्धान्त शिरोमणि, संस्कृत में रचित गणित और खगोल शास्त्र का एक प्राचीन ग्रन्थ है। इसकी रचना भास्कर द्वितीय (या भास्कराचार्य) ने सन ११५० के आसपास की थी।  सिद्धान्त शिरोमणि का रचीता।


title: सिद्धान्त शिरोमणि

text: इसके चार भाग हैं:


title: सिद्धान्त शिरोमणि

text: ग्रहगणिताध्याय और गोलाध्याय में खगोलशास्त्र का विवेचन है।


title: सिद्धान्त शिरोमणि

text: (१) गुरुत्वाकर्षण—


title: सिद्धान्त शिरोमणि

text: वे पुनः कहते हैं-


title: सिद्धान्त शिरोमणि

text: (२) धरती गोल है—


title: सिद्धान्त शिरोमणि

text: (३) यंत्र—


title: सिद्धान्त शिरोमणि

text: समय-मापन के लिये सिद्धान्तशिरोमणि के यन्त्राध्याय में जलचक्रयन्त्र का वर्णन है-


title: सिद्धान्त शिरोमणि

text: अनुवाद: "Asymetric wheel made of wood with exactly similar and hollow spokes joined to the rim such that they are slightly inclined. Hollow spokes should be half filled with mercury. Wheel should be supported on the axle to rotate freely. Copper or other metallic Ushaped bent tube, is inverted and filled with water. One end of tube is deeped in water tank andothe r end kept below water level and outside the tank. If both ends are oppened simultaneously then water flows outside the tank through the tube. On the rim attach the vessels, place the whole arrangement of water wheel below the tube. Such that the water flowing through the tube falls into the vessel. Vessel gets filled with water and wheel starts rotating. Water gets poured out of the vessel and is collected in the tank through a channel. Time period of rotation of this wheel is constant as long as water flow is constant. It was used tomeasure the time which was based on revolutions made by the wheel."


title: सिद्धान्त शिरोमणि

text: स्वयं भास्कराचार्य ने सिद्धान्त शिरोमणि के पद्यात्मक गणित सिद्धान्तों को स्पष्ट करने के लिये वासनाभाष्य नामक टीका लिखी है


title: रामसेतु की महिमा

text: भारत के दक्षिण में रामेश्वरम नामक स्थान से श्री लंका तक समुद्र की एक उथली भूभाग की छोटे छोटे द्वीपों की रेखा चली गयी है, पुराने जमाने से ही लोगों की मान्यता रही है कि किसी भी विज्ञान को याद करने के लिये उसकी कहानी बनायी जाती थी, लेकिन कहानी का हकीती जीवन में जो मूल्य होता है, वह स्थान व्यक्ति या समुदाय से कोई अपना आस्तित्व नही रखता है, जिस प्रकार से जीवन में कर्म के तीन अर्थ माने गये है, मनसा, वाचा और कर्मणा, मन का सोचा जाना है, वाचा से कहा जाना है, लेकिन वाचा एक ही प्रकार की नही होती है, जीभ से बोलकर बात की जाती है, गले से आवाज निकालकर आवाज दी जाती है, नाक से गुनगुनाकर बात की जाती है, आंखों से इशारे से बात के जाती है, शरीर से हाथ का इशारा दिया जाता है, पैर से भी लात दिखाकर बात की जाती है, पेट को हिलाकर और पीठ को दिखाकर भे बात की जाती है, कन्धों को मटकाकर, बाजुओं को लहराकर, और चाल को थिरकर चेहरे से हाव भाव बनाकर भी बात की जाती है, यह कल्पना अधिकतर नृत्य आदि मे देखी जा सकता है, उसी प्रकार से कर्म करने के लिये शरीर से काम किया जाता है, पूरे शरीर से काम करने के लिये मन, बुद्धि और ज्ञान का सहारा लिया जाता है, यह बात समझने के लिये संसार के अन्दर जितने भी सहायक कारण है उनका भी प्रयोग किया जाता है, घर परिवार, दोस्त, और समाजिकता से जितने भी लोग जुडे होते है, किसी न किसी प्रकार से सहायता करते है, उसी तरह से जो कहानी वेदों में लिखी गयी है, उनका उद्देश्य केवल शरीर और शरीर से जुडे कार्यों का विवेचन करना ही मान जा सकता है, बाकी सब मानसिक कल्पना से बनायी गई तस्वीरों से अधिक और कुछ नही होता है, हिन्दी के जितने भी अक्षर है, उनको अगर सजाकर और संवारकर अगर लिखा जावे तो जो भी देवता है, सबके रूप सामने आ आजाते है, अक्षर ’अ’ को ही देख लीजिये, उसको अगर सजाया जाये तो हाथ में धनुष लिये हुए ’राम’का रूप बन जाता है, अक्षर ’शं’ को अगर संवारा जाये तो श्रीकृष्ण का रूप बन जाता है, अक्षर ’श्र’को लिखा सजाया जाये तो लक्षमी का रूप बन जाता है, उसी प्रकार से अक्षर ’श’ के ऊपर अगर छोटी ’इ’ की मात्रा लगाये जावे तो अक्षर ’शि’ का रूप बन जाता है, जिसे अक्सर भगवान ’शिव’ के लिये प्रयोग किया जाता है, जिसमे कल्पना की जाती है कि उनके सिर से गंगा की धारा निकलती है, और शब्द ’शव’ जो कि एक मुर्दे के रूप मे है उसके ऊपर चोटी ’इ’ की मात्रा लगाते ही शब्द ’शिव’ बनजाता है, जिसमे छोटी ’इ’ को शक्ति का रूप दिया गया है, इसी लिये अक्षर इ और ई को शक्ति का कारक कहा जाता है, शब्द ’जव’जो कि छिलका चढा हुआ, एक अनाज है और उसे अगर भूमि के अन्दर डालकर प्राक्रुतिक कारकों को समावेशित किया जाये, तो बडी ई की मात्रा लगाते ही वह शब्द ’जव’ शब्द ’जीव’ बन जाता है। छोटी ’इ’ और छोटा ’अ’ हर शब्द के अन्दर जो भी पुल्लिन्ग या स्त्रीलिन्ग है, और जीव से आच्छादित है, अपनी उपस्थिति प्रस्तुत करते है, और जो भी शब्द नपुसिन्गलिन्ग है, वे अपना इशारा भी इसी प्रकार से प्रस्तुत करते है, बडा ’आ’ और बडी ’ई’अपनी शक्ति की पूर्णता प्रदान करती है, बडे ’आ’ और बडी ’ई’ की मात्रा किसी भी शब्द को जोडने का काम करते है, शब्द ’रम’का अर्थ होता है, समाया हुआ, और बडे ’आ’ की मात्रा ही अक्षर ’र’और ’म’ को जोडकर शब्द ’राम’ का निर्माण करता है, जो कारक ’रम’ से ’राम’ को बनाने में सहायक हुआ है, वही ’रामसेतु’ कहलाता है। विश्व का नक्शा सामने फ़ैलाकर अगर हिन्दी के शब्द ’राम’ को देखा जाये तो बडी आसानी से विश्व का सम्पूर्ण धरातल शब्द "राम’ की शक्ल का दिखाई देगा, उत्तरी अमेरिका और दक्षिणी अमेरिका को अक्षर ’र’ से देखा जाये सम्पूर्ण अफ़्रीका को ’र’ के ऊपर लगी बडे आ की मात्रा को देखा जाये, तथा भारत और चीन आदि को अक्षर ’म’ के रूप मे देखा जाये, तथा आस्ट्रेलिया को ’राम’ के नीचे लगी बिन्दु बाली अभिव्यक्ति से देखा जाये तो सम्पूर्ण विश्व ही ’राम’ नाम के रूप में चित्रित किया जा सकता है। तो विश्व का अक्षर ’र’ और अक्षर ’म’ को जोडने का काम अफ़्रीका का ही भूभाग है न कि श्रीलंका और भारत को जोडने का ’रामसेतु’.


title: ऍल्गोरिथम

text: किसी गणितीय समस्या अथवा डाटा को कदम-ब-कदम इस प्रकार विश्लेषित करना जिससे कि वह कम्प्यूटर के लिये ग्राह्य बन सके और कम्प्यूटर उपलब्ध डाटा को प्रोग्राम मे लेकरगणितीय समस्या का उचित हल प्रस्तुत कर सके; एल्गोरिथ्म कहलाता है। वस्तुत: डाटा से वांछित परिणाम प्राप्त g y ga ga v करने के लिये कम्प्यूटर उसे संसाधित रूप मे g hyही ग्रहण कर सकता है।  हम अपने जीवन मे जब भी किसी कार्य को करने की योजना बनाते है तो उसकी रूपरेखा अपने मस्तिष्क मे नियोजित कर लेते है। इसी रूपरेखा को विशिष्ट कार्यो के लिये विभिन्न चरणो को कागजो पर भी तैयार किया जाता है कि कार्य कैसे शुरू होगा, कब और कहां शुरू होगा, कैसे सम्पन्न होगा और कैसे पूर्ण होगा।


title: ऍल्गोरिथम

text: इसी प्रकार कम्प्यूटर पर करने के लिये कोइ कार्य दिया जाता है तो प्रोग्रामर को उसकी पूर्ण रूपरेखा तैयार करनी होती है तथा कम्प्यूटर से बिना गलती कार्य करवाने के लिये किस क्रम से निर्देश दिये जाएंगे, यह तय करना होता है। अर्थात किसी कार्य को पूर्ण करने के लिये विभिन्न चरणो से गुजरना पडता है। जब समस्या के समाधान हेतु विभिन्न चरणो से क्रमबध्द करके लिखा जाये तो यह एल्गोरिथम कहलाता है।एल्गोरिथम के लिये इनपुट डाटा का होना आवश्यक नही है जबकि इससे किसी एक परिणाम पर पहुचने की उम्मीद की जाती है। इसमे दिये गए निर्देश समझने योग्य होने चाहिये।


title: ऍल्गोरिथम

text: कम्प्यूटर से कोइ कार्य करवाने मे हमे बहुत सतर्क रहना पडता है। क्योंकि मनुष्य जब कोइ कार्य करता है तो उसके पास पूर्व अनुभव, सोचकर निर्णय लेने की क्षमता व स्वविवेक होता है जबकि कम्प्यूटर के पास यह सब नही होता, यह तो सब प्राप्त सूचनाओ के आधार पर ही कार्य करता है। अत: किसी कार्य को करने के लिये कम्प्यूटर को आवश्यक एवं सत्य तथ्य ही उपलब्ध कराये जाए। जब एल्गोरिथम को संकेतो द्वारा आरेखित किया जाता है तो आरेख क्रम निर्देशक या प्रवाह तालिका कहलाता है। इसी क्रम निर्देशक या प्रवाह तालिका के आधार पर प्रोग्राम तैयार होता है।


title: ऍल्गोरिथम

text: ध्यान रखे :  १-एल्गोरिथम मे दिये गए समस्त निर्देश सही एवं स्पष्ट अर्थ के होने चाहिये।


title: ऍल्गोरिथम

text: २-प्रत्येक निर्देश एसा होना चाहिये कि जिसका अनुपालन एक निश्चित समय मे किया जा सके।


title: ऍल्गोरिथम

text: ३-कोइ एक अथवा कै निर्देश ऎसे ना हो जो अन्त तक दोहराये जाते रहे। यह सुनिश्चित करे कि एल्गोरिथम का अन्तत: समापन हो।


title: ऍल्गोरिथम

text: ४-सभी निर्देशो के अनुपालन के पश्चात, एल्गोरिथम के समापन पर वाछित परिणाम अवश्य प्राप्त होने चाहिये।


title: ऍल्गोरिथम

text: ५-किसी भी निर्देश का क्रम बदलने अथवा किसी निर्देश के पीछे छूटने पर एक्गोरिथम के समापन पर वांछित परिणाम प्राप्त नही होंगे।


title: ऍल्गोरिथम

text: उदाहरण :


title: ऍल्गोरिथम

text: मान लिजिये आपको १ से ५० के मध्य की सभी संख्याओ का योग ज्ञात करने के लिये एल्गोरिथम बनाने के लिये दिया गया है। यह निम्न प्रकार बनेगा:--


title: ऍल्गोरिथम

text: step 1:A=2


title: ऍल्गोरिथम

text: step 2: print A


title: ऍल्गोरिथम

text: step 3: A=A+2


title: ऍल्गोरिथम

text: step 4: if A <=50 goto step 2


title: ऍल्गोरिथम

text: step 5: if A>50


title: ऍल्गोरिथम

text: step 6: stop


title: फ्लो चार्ट

text: क्रमदर्शी आरेख या प्रवाह तालिका (फ्लो चार्ट) वस्तुत: कलन विधि का चित्रात्मक प्रदर्शन है। इसमें विभिन्न रेखाओ एवं आकृतियो का प्रयोग किया जाता है जो कि विभिन्न प्रकार के निर्देशो के लिये प्रयोग की जाती है। जिस प्रकार यातायात के निर्देश विशेष चिन्हो द्वारा प्रदर्शित करने से सूक्ष्म एवं सरल हो जाते है उसी प्रकार प्रवाह तालिका मे विभिन्न चिन्हो एवं आकृतियो के माध्यम से निर्देशो का प्रदर्शन सूक्ष्म एवं सरल हो जाता है और प्रोग्रामर की समझ मे सरलता से आ जाता है। सामान्यत: सर्वप्रथम एक एल्गोरिथम को प्रवाह तालिका के रूप मे प्रस्तुत किया जाता है और फिर प्रवाह तालिका के आधार पर उचित कम्प्यूटर भाषा मे प्रोग्राम को तैयार किया जाता है।


title: फ्लो चार्ट

text: एल्गोरिद्म को अभिव्यक्त करने के अन्य तरीके:


title: फ्लो चार्ट

text: किसी प्रोग्राम की एल्गोरिथम और प्रवाह तालिका तैयार करने का मुख्य लाभ यह है कि प्रोग्रामर इस समय केवल कार्य के समपन्न होने की प्रक्रिया एवं उसमे प्रयुक्त तर्को एवं शर्तो के अनुसार ही प्रोग्राम के निर्देशो को क्रमबध्द करता है, वह प्रोग्रामिंग भाषा मे प्रयोग किये जाने वाले तत्वो पर विचार नही करता। प्रोग्राम मे तार्किक त्रुटि एवं शर्तो के पूरा न होने की स्थिति एल्गोरिथम एवं प्रवाह तालिका अधिक स्पष्ट हो जाती है। एक बार प्रवाह तालिका बन जाने पर प्रोग्रामर तर्को एवं शर्तो पर अपना ध्यान केन्द्रित न करके मात्र प्रवाह तालिका मे प्रयुक्त विभिन्न बॉक्सो मे दी गई विभिन्न क्रियाओ की कोडिंग प्रोग्रामिंग भाषा मे स्टेटमेन्ट के रूप मे प्रस्तुत करने मे करता है। इससे निश्चय ही एक त्रुटिरहित प्रोग्राम तैयार किया जा सकता है।निम्न प्रवाह तालिका तापमान को फारेनहाईट से सेन्टीग्रेड मे बदलने के लिये प्रोग्राम बनाने के लिये है। इसमे सबसे पहले टर्मिनल चिन्ह का प्रयोग करके इसमे START लिखकर प्रोग्राम का प्रारंभ दर्शाया गया है। अब इनपुट/आऊट्पुट चिन्ह द्वारा इनपुट दर्शाया गया है। इस इनपुट चिन्ह मे हमे फारेनहाईट इनपुट करना है यह निर्देश दिया गया है। इसके पश्चात प्रोसेसिंग चिन्ह का प्रयोग किया गया है। इस चिन्ह मे यह स्पष्ट निर्देश दिया गया है कि किस सूत्र के अनुसार फारेनहाईट को सेन्टीग्रेड मे बदला जाना है। अब प्रोसेसिंग के पश्चात परिणाम को मॉनीटर स्क्रीन पर प्रदर्शित करने के लिये आउट्पुट चिन्ह का प्रयोग किया गया है तथा इस चिन्ह मे प्राप्त परिणाम को प्रिन्ट करने का निर्देश दिया गया है और अन्त मे टर्मिनल चिन्ह का प्रयोग करके प्रोग्राम का समापन दर्शाया गया है।


title: फ्लो चार्ट

text: इन्ही परिसीमाओ के कारण वर्तमान मे प्रवाह तालिका के स्थान पर मिथ्या संकेतो (छद्म कूट) का प्रयोग किया जाने लगा है।


title: जङ्गबहादुर राणा

text: महाराजा जंगबहादुर कुंवर राणाजी (1816-1877; ) जो जंगबहादुर राणा के नाम से प्रसिद्ध हैं, नेपाल के पहले राणा प्रधानमन्त्री तथा राणा राजवंश के संस्थापक थे। उनका वास्तविक नाम वीर नरसिंह कुँवर था। इनके शासनकाल में नेपाल ने अंग्रजो से लड़ाई में खोया हुआ जमीन का कुछ हिस्सा (बांके, बर्दिया, कैलाली, कंचनपुर) वापस हासिल किया।


title: जङ्गबहादुर राणा

text: जंगबहादुर राणा के जन्म क्षत्रिय कुंवर भारदार परिवार के काजी बालनरसिंह कुँवर और थापा वंशके गणेश कुमारी के पुत्र के रूपमें हुआ । वे नेपाल के प्रसिद्ध मुख्तियार (प्रधानमंत्री) भीमसेन थापा के सहोदर भाइ काजी नैनसिंह थापा के भ्रातृपौत्र थे। उनकी नानी रणकुमारी पांडे नेपालके प्रसिद्ध भारदार पाँडे वंश के काजी रणजीत पांडे के पुत्री हैं । ये अपने पूर्वजों की अपेक्षा स्थायी शासन की स्थापना करने में सफल रहे।


title: जङ्गबहादुर राणा

text: इन्हें अपने मामा माथवरसिंह थापा के मंत्रित्वकाल में सेनाध्यक्ष तथा प्रधानमंत्री का पद सौंपा गया किंतु शीघ्र ही उन्होंने रानी राज्य लक्ष्मी के आदेश में मामा माथवरसिंहकी छलपूर्वक हत्या कर दी और "चौतारिया" फत्तेजंग शाह ने नया मंत्रिमंडल बनाया । इस नए मंत्रिमंडल में इन्हें सैन्य विभाग सौंपा गया। दूसरे वर्ष 1846 ई. में शासन में एक संघर्ष छिड़ा। फलस्वरूप फतेहजंग और उनके साथ के 32 अन्य प्रधान व्यक्तियों की कुटिलतापूर्वक हत्या कर दी गई। महारानी द्वारा राणा की नियुक्ति सीधे प्रधान मंत्री पद पर की गई। शीघ्र ही महारानी का विचार परिवर्तित हुआ और उनकी हत्या के षड्यंत्र भी रचे गए। परंतु रानी की योजना असफल रही। फलत: राजा और रानी दोनों को ही भारत में शरण लेनी पड़ी। अब राणा के मार्ग से सारी बाधाएँ परे हट चुकी थीं।


title: जङ्गबहादुर राणा

text: शासन को व्यवस्थित और नियंत्रित करने में इन्हें पूर्ण सफलता मिली। यहाँ तक कि जनवरी, 1850 में वे निश्चिंत होकर इंग्लैंड गए और 6 फ़रवरी 1851 तक वहीं रहे। लौटने पर इन्होंने अपने विरुद्ध रची गई हत्या की कुटिल योजनाओं को पूर्णत: विफल कर दिया।


title: जङ्गबहादुर राणा

text: इसके बाद आप दंडसंहिता के सुधार कार्यों में तथा तिब्बत के साथ होनेवाले छिटपुट संघर्षों में उलझे रहे।


title: जङ्गबहादुर राणा

text: इसी बीच उन्हें भारतीय सिपाही विद्रोह की सूचना मिली। राणा ने विद्रोहियों से किसी प्रकार की बातचीत का विरोध किया और जुलाई, 1857 को सेना की एक टुकड़ी गोरखपुर भेजी। यही नहीं, दिसंबर में इन्होंने 14,000 गोरखा सिपाहियों की एक सेना लखनऊ की ओर भी भेजी थी जिसने 11 मार्च 1858 को लखनऊ की घेरेबंदी में सहयोग दिया। जंगबहादुर राणा को इस कार्य के लिए जी.बी.सी. (ग्रेट कमांडर ऑव ब्रिटेन) के पद से सम्मानित किया गया। नेपाल को उसका एक भूखंड लौटा दिया गया और अन्य अनेक सीमाविवादों का अंत कर दिया गया।  सम्मानकी तरबार ( नेपोलियन तृतीय 1851) इन्डिया जनरल सर्विस मेडल - 1854 नाइट ग्रान्ड क्रस अफ द अडर अफ द बाथ Knight Grand Cross of the Order of the Bath (GCB)-1858 इन्डियन म्युनिटी मेडल 1858 नाइट ग्रान्ड कमान्डर अफ द अडर अफ स्टार अफ इन्डिया Knight Grand Commander of the Order of the Star of India (GCSI)-1873 प्रिन्स ओफ वेल्स मेडल Prince of Wales's Medal-1876


title: जङ्गबहादुर राणा

text: 1875 में राणा ने इंग्लैंड के लिए प्रस्थान किया किंतु बंबई में घोड़े से गिर जाने पर घर लौट आए। 61 वर्ष की अवस्था में 25 फ़रवरी को इनका देहांत हो गया। इनकी तीन विधवाएँ भी इनके सथ ही चिता को समर्पित हो गई। 25फरवरी 1877


title: अमर सिंह थापा

text: बडाकाजी अमर सिंह थापा नेपाल एकीकरण अभियान के एक वीर थे जिन्होंने प्राणों की बाजी लगाकर अंग्रेज-नेपाल युद्ध लड़ा था। उन्होंने सन १८१७ में उतरी नेपाल के गोसाइ कुण्ड में देह का त्याग किया था। ये बगाले थापा कुल के क्षत्रिय परिवार से हैं।


title: बलभद्र कुंवर

text: बलभद्र कुंवर वा बलभद्र कंवर (सन् १७८९ - सन् १८२२) एक नेपाली सैनिक कप्तान एवं देशभक्त योद्धा थे। वे नेपाल के राष्ट्रिय नायक हैं। राजा महेंद्र के निर्देशनमें कवि बालकृष्ण सम द्वारा मनोनीत नेपाल के राष्ट्रीय विभूति में से एक हैं ।


title: बलभद्र कुंवर

text: वे बाइसे गोरखा राज्य के क्षत्रिय कुँवर वंश के सरदार चन्द्रवीर कुँवर के द्वितीय पुत्र और सरदार जयकृष्ण कुँवर के नाति हैं । उनकी माता अम्बिका देवी नेपालके जिन्दा शेर उपाधि से मानेजाने वाले बडाकाजी अमर सिंह थापा के पुत्री हैं । बलभद्र अंग्रेज-नेपाल युद्ध (१८१४ से १८१६) में अपने महान सेवाओं के लिये विख्यात हैं। उस युद्घ में उनके नाना बडाकाजी अमर सिंह थापा और मामा काजी रणजोर सिंह थापा भी शामिल थे । वे शाही नेपाली सेना (गोरखाली सेना) के एक कैप्टेन थे तथा १८१४ के नालपानी के युद्ध में सेनानायक के रूप में उनको प्रसिद्धि मिली। नालपानी, देहरादून के पास स्थित है।


title: बलभद्र कुंवर

text: उनका जन्म पिता सरदार चन्द्रवीर कुँवर और माता अम्बिका देवी के दुस्रे पुत्रको रूपमा हुआ। उनका दादाजी सरदार जयकृष्ण कुँवर प्रसिद्ध सरदार रामकृष्ण कुँवरके भाइ थे। उनके पिता सरदार चन्द्र वीर कुँवर काभ्रे भँवरकोटके मेंं रहते थे । चन्द्रवीर ने काजी रणजोर थापा की बहन से शादी की थी और वे बडाकाजी अमर सिंह थापाके जमाईं थे ।


title: भक्ति थापा

text: = भक्ति थापा क्षेत्री वि.स. १९७१ साल में नेपाल-अंग्रेज युद्धको समय में नेपाल के बरिष्ठ सैनिक थे। उनलाई नेपाल को राष्ट्रिय विभूति माना जाता हैं। =


title: भक्ति थापा

text: उनका जन्म सन १७४१ में लमजुंग जिल्ला, नेपाल में क्षत्रिय पुँवर कुल में हुआ था।


title: भक्ति थापा

text: नेपाल-अंग्रेज युद्ध में ७४ वर्ष के वृद्ध उमर में देऊथल किला में सेना के नायक थे। सर्वोच्च कमाण्डर बडाकाजी अमर सिंह थापा को अपने पोते देकर वृद्ध भक्ति थापा शहादत प्राप्त करने के लिए आगे बडे। देउथल के किले में अंग्रेजी तोपके शिकार होकर वीरगति प्राप्त किया। अंग्रेजो ने दोशला पेहनाकर उनके लाश को इज्जत से गोरखाली गढ में दिया था।


title: राजकुमार बाहदुर शाह

text: अन्तीम नेपाल एकिकरण काल में राजकुमार बाहदुर शाह का योगदान अतुलनीय है बाहदुर शाह पृथ्वीनारायण शाह के दुसरे बेटे थे अपने भाइ राजा प्रताप सिंह शाह व भावी रानी राजेन्द्र लक्ष्मी के देहान्तके बाद यिन्होने भतिजे राजा रण बाहदुर शाह के रिजेन्ट होकर नेपाल का शासन किया था। अपने रिजेन्ट काल में राजकुमार बाहदुर शाह ने टुटा टुकडो में बंटा हुआ नेपाल को एकिकृत करनेका पिता बडामाहराज पृथ्वी नारयण शाह की अभियानको हर तरह से बढावा दिया।


title: राजकुमार बाहदुर शाह

text: शक्तीसाली पाल्पा राज्यके साथ वैवाहिक संबध जोडकर यिन्होने नेपालको लम्जुंग, तनहुं से लेकर कांगड (हल हिमान्चल प्रदेश) तक वर पुर्वमे सिक्कीम वर ग्वालपाडा तकका एकिकृत व बिशाल नेपाल दिया। राजकुमार बाहदुर शाह दरवारी षडयन्त्र में जेल पडे व उनका जेल के अन्दर हि देहान्त होगया। बाहदुर शाह के बाद पाल्पाको बिशाल नेपाल में मिलाने के इलावा बिशाल नेपाल का एकिकरण भि अन्त हि हुआ।


title: कुछ ना कहो

text: कुछ ना कहो बॉलीवुड की नाट्य रूमानी फ़िल्म है। इस फ़िल्म में ऐश्वर्या राय और अभिषेक बच्चन हैं। इसे 5 सितम्बर, 2003 को जारी किया गया था।


title: कुछ ना कहो

text: राज (अभिषेक बच्चन) खुशमिजाज अमेरिकी कुँवारा है, जो अपने चचेरे भाई की शादी में भाग लेने के लिए मुम्बई, भारत में अपनी मातृभूमि का दौरा करता है। वहाँ उसके अति उत्साही चाचा (सतीश शाह) उसको शादी करने का दबाव बनाते हैं। उसके चाचा की कर्मचारी, नम्रता (ऐश्वर्या राय) राज को कई लड़कियों से मिलाती है, लेकिन वो जानबूझकर काम बिगाड़ देता है। किसी शादी समारोह के दौरान, राज नम्रता को नाचते हुए देखता है और महसूस करता है कि वह उसकी ओर आकर्षित है और उससे प्यार करता है। आखिरकार वो उसको बताने की हिम्मत जुटाता है, लेकिन उसको आश्चर्य के साथ पता चलता है कि उसका एक 7 साल का बेटा आदित्य है, और वो पहले से ही शादीशुदा है।


title: कुछ ना कहो

text: राज भ्रमित होता है, लेकिन नम्रता और उसके बेटे के साथ एक मजबूत रिश्ता बनाता है। उसके चाचा उसे बताते हैं नम्रता का पति आदित्य के जन्म से ठीक पहले गायब हो गया था। इससे राज की उम्मीद जग जाती है। राज के द्वारा लिखा प्रेम पत्र पाकर नम्रता यह सोचकर परेशान हो जाती है कि राज ने उसके बेटे को उसके करीब आने के लिए इस्तेमाल करने की कोशिश की है। वह उससे खुद को दूर करने का प्रयास करती है, लेकिन जिद्दी राज आदित्य के बोर्डिंग स्कूल में उसका पीछा करता है। उसने लड़के से उसके पिता के रूप में स्कूल में आने का वादा किया था। जब राज नम्रता को घर छोड़ रहा होता है, वह राज को बताती है कि संजीव उसे गर्भवती होने के दौरान दूसरी महिला के लिए छोड़ गया था। आखिरकार नम्रता पिघल जाती है और वे बंधने लगते हैं।


title: कुछ ना कहो

text: कुछ महीनों बाद, राज अपनी मां से नम्रता को मिलाने का फैसला करता है, लेकिन उसे पता लगता है कि संजीव (अरबाज़ ख़ान) वापस नम्रता के जीवन में चला आया है। वो वापस वहीं से अपना रिश्ता शुरू करना चाहता है, जहाँ छोड़ गया था और स्वीकार करता है कि वो और उसकी रखैल आपराधिक गतिविधियों में लिप्त रहे हैं। यह सुनकर, नम्रता भौचक्की रह जाती है और यह साफ करती है कि वह उसके साथ किसी भी प्रकार का रिश्ता नहीं चाहती। लेकिन वह उसे छोड़ने के लिए शक्तिहीन होती है, क्योंकि वह इतना जिद्दी बन जाता है और अपने बेटे के साथ रहना चाहता है। वो बच्चे की अभिरक्षा के लिये मुकदमा करने की धमकी भी देता है।


title: कुछ ना कहो

text: संजीव के साथ मिलने के बाद, राज संजीव को परिवार के साथ रात के खाने के लिए आमंत्रित करता है और आदित्य भी उसके साथ आता है। वो सीधे राज के पास जाता है और उसे "डैड" कहता है। संजीव अपनी अनुपस्थिति में अपने बेटे की देखभाल के लिए राज का शुक्रिया अदा करने के बजाय ईर्ष्यालु और गुस्सा हो जाता है। वो राज और उसके परिवार का अपमान करता है और बखेड़ा खड़ा करता है। यह सब हंगामा नाटक सुनने के बाद, नम्रता अंततः संजीव को सार्वजनिक रूप से यह बताने का साहस जुटाती है कि वह उसका और बच्चे का परित्याग करने, उसका गैरजिम्मेदाराना व्यवहार और अनैतिक कामों को दरकिनार नहीं कर सकती और उसे राज से प्यार हो गया है।


title: कुछ ना कहो

text: इसके बाद, छह महीने की अवधि के बाद राज और नम्रता की शादी हो जाती है। उनका एक बच्चा होता है और उसके बाद वो खुशी से रहते हैं।


title: अश्विनी

text: नक्षत्रों में सबसे पहला नक्षत्र (जिसमें तीन तारे होते हैं) एक अप्सरा जो बाद में अश्विनी कुमारों की माता मानी जोने लगी सूर्य पत्नी जो कि घोड़ी के रूप में छिपी हुई थी। सूर्य की पत्नी अश्विनी के यमराज पुत्र। जीवन को व्यवस्थित करने के लिए यदि हम अंतरिक्ष का सहारा लेते हैं, ग्रह-नक्षत्रों पर आश्रित होतें हैं तो इसी परा ज्ञान को ज्योतिष विद्या कहते हैं। मानव शरीर दस अवस्थाओं में विभक्त है भ्रूण शिशु किशोर तरूण गृहस्थ प्रवासी भृतक प्रौढ जरठ एवं मुमूर्षु। इन विभिन्न अवस्थाओं से होता हुआ यही शरीर पूर्णता को प्राप्त होता है। जन्मकाल में ग्रह-गोचर जिस स्थिति में होते हैं वैसा ही फल हमें सारे जीवन भोगना पड़ता है। नवग्रह- सूर्य चन्द्र मंगल बुध बृहस्पति शुक्र शनि राहु केतु हमारे नियामक है इन्हें मार्ग निर्धारक, प्रेरक, नियोजक, द्रष्टा, विधाता, स्वामी इत्यादि शब्दों में पिरोया जा सकता है। ये ग्रह बारह राशियों में विचरण करते रहते हैं मेष वृष मिथुन कर्क सिंह कन्या तुला वृश्चिक धनु मकर कुम्भ और मीन में तब इनके अपने पृथक् पृथक्, स्वभाव एवं प्रभाव के वशीभूत होकर ग्रह अलग-अलग फल देते हैं।


title: अश्विनी

text: नक्षत्रों की चर्चा करें तो इनकी व्यापकता अपार है इनके प्रत्येक चरण का पृथक आख्यात है। वैदिक साहित्य में नक्षत्रों का बड़ा सूक्ष्म विश्लेषण है। प्रयोगात्मक दृष्टि से वैज्ञानिकों की अनुसंधानिक उत्सुकता की शान्ति के लिए इसमें पर्याप्त भण्डार है, वैदिक ज्योतिष के मूलाधार में नक्षत्र ही हैं वेद में नक्षत्रों को उडू, रिक्ष, नभ, रोचना, तथा स्त्री पर्याय भी कहा गया है। ऋग्वेद के अनुसार 01.50.2 तथा 6.67.6 में जिस लोक का कभी क्षय नहीं होता उसे नक्षत्र कहा गया है, यजुर्वेद में नक्षत्रों को चन्द्रमा की अप्सरा कहा गया है। तैत्रीय ब्राह्मण का कथन है कि सब नक्षत्र देव ग्रह हैं, जो यह जानता है वह गृही और सुखी होता है ये रोचन है, शोभन है, तथा आकाश को अलंकृत करते हैं। इनके मध्य में सूक्ष्म जल का समुद्र है, ये उसे तरते हैं, तारते हैं, इसीलिये तारा और तारक कहे जाते हैं।


title: अश्विनी

text: तैत्तरीय संहिता एवं तैत्तरीय ब्राह्मण में अनेंक स्थलों पर सत्ताईस नक्षत्रों का उनके स्वामियों के सहित उल्लेख है। चन्द्रमा को नक्षत्रों का स्वामी भी कहा गया है, नक्षत्राणामधि पुन: चन्द्र:, चन्द्रमा को नक्षत्र मण्डल की एक परिक्रमा करने में लगभग 271/2 दिन लगते हैं। इसीलिये नक्षत्र 27 या 28 मानें गये हैं। चूँकि पक्ष 24 और नक्षत्र 27 इसलिये 27 नक्षत्रों के 24 नाम ही रखे गये थे। किन्तु फाल्गुनी आषाढ़ा और भाद्रप्रद तीन नक्षत्रों के दो-दो बराबर भाग करके पूर्वा एवं उत्तरा तीन नक्षत्र और बढ़ाकर 27 की संख्या कर दी गयी। उत्तरा आषाढ़ा एवं श्रवण की कुछ घटियों से अभिजित नक्षत्र का नाम देकर 28 नक्षत्र भी कहीं कहीं ज्योतिष शास्त्र में प्रयुक्त होने लगे। सतपथ ब्राह्मण में भी नक्षत्रों को समस्त देवताओं का घर नक्षत्र लोक ही है ऐसा कहा गया है-


title: अश्विनी

text: नक्षत्राणि वै सर्वेषां देवानां आयतनं।


title: अश्विनी

text: नक्षत्र शब्द की निष्पत्ति कपते हुये महर्षि यास्क कहते हैं कि- नक्षत्रे गति कर्मण अर्थात जिस का कभी क्षय नहीं होता वे नक्षत्र हैं। इसी प्रसंग में रिक्ष शब्द निवेचन भी प्राप्त होता है। अर्थात ये तारे नक्षत्र रूप में उन्नत स्थान में बैठे हुये रात्रि में दिखायी देते थे। वे दिन में कहाँ विलीन हो गये। चन्द्रमा भी प्रकाशित होता है, किन्तु वपूण का नियम अटल है। अन्यत्र ऋग्वेद में कहा गया है कि सब दर्शी सूर्य के प्रकट होते हैं नक्षत्रादि सिद्ध चूर के समान छिप जाते हैं- ऋग्वेद के दशम मण्डल के पचासीवें सूक्त में कहा गया है कि चन्द्रमा नक्षत्रों के मध्य विचरण करता है, इससे इसमें सोमरस रखा है- आगे इसी में यह वर्णन मिलता है कि देवताओं ने नक्षत्रों से आकाश को उसी प्रकार सुसज्जित किया जिस प्रकार काले घोड़े को स्वर्ण के आभूषणों से अलंकृत किया जाता है। उन्होंने प्रकाश को दिन के लिये तथा अन्धकार को रात्रि के लिये नियन्त्रित किया। वृहस्पति ने पर्वत को विदीर्ण कर गौरूपी धन को प्राप्त किया- इसी वेद के एक मन्त्र का कथन है कि वरूण पहिया युक्त है, जिन्होंने विस्तृत द्यावा पृथ्वी की स्थापना की, इन्होंने ही आकाश और नक्षत्रों को प्रेरित कर पृथ्वी को प्रशस्त किया- धीरा त्वस्य महिना जनूंषि वि यस्तस्तंम्भ रोदसी चिदूर्वी। शास्त्रों में प्रथम नक्षत्र के रूप में अश्विनी का परिगणन होता है कहते हैं- अर्थात् अश्विनी नक्षत्र में जन्म हो तो मनुष्य श्रृंगार प्रिय, अलंकार प्रेमी, सुन्दरतनु, आकर्षक, आकृतिवाला, सब लोगों का प्यारा, कार्य करने में चतुर तथा अत्यंत बुद्धिमान होता है। एक मान्यता यह भी है- अश्विनी नक्षत्र में उत्पन्न मनुष्य सुन्दर, भाग्यवान्, कार्य में कुशल, स्थूल शरीर, धनवान् और लोकप्रिय होता है। नारद संहिता का कथन है-


title: अश्विनी

text: विहित कार्यों को बतलाते हुए ऋृषि कहते हैं कि वस्त्रधारण, उपनयन, क्षौरकर्म, सीमन्त, आभूषण क्रिया, स्थापनादिकर्म, अश्वादि वाहनकर्म, कृषि, विद्या कर्म आदि अश्विनी नक्षत्र में करना शुभद होता है। यह तो स्पष्ट ही है कि अश्विनी नक्षत्र के स्वामी अश्वनीकुमार हैं नाड़ी- आदि, गण-देवता, राशि स्वामी-मंगल, योनि-अश्व, वश्य-चतुष्पद, वर्ण-क्षत्रिय, राशि-मेष तथा अक्षर हैं चू चे चो ला। इस तरह यह सर्वसुखकारक. तारक कारक नक्षत्र है।


title: अश्विनी

text: कूर्मचक्र के आधार पर अश्विनी नक्षत्र इशान दिशा को सूचित करता है। इशान कोण से होन वाली घटनाओं या कारणों के लिए किसी भी स्थान में अश्विनी नक्षत्र ग्रहाचार जबाबदार हो सकता है। देश प्रदेश का फलादेश करते समय इशान कोण के प्रदेशों के बारे में अश्विनी नक्षत्र के द्वारा विचार किया जा सकता है।


title: अश्विनी

text: पौराणिक मान्यता के अनुसार अश्विनी कुमार के पिता सूर्य एवं माता शंग द्वारा दो भाइयों की जोड़ी अश्विनी कुमार को जन्म दिया था। इस परिकथा के अनुसार अश्विनी कुमार स्वर्ग से तीन पहिये वाले घोड़ों से सुते रथ द्वारा स्वर्गारोहण कर रहे हैं। ऐसा सूचित किया गया है जिसके द्वारा हम इस नक्षत्र में जन्मे जातक वौद्धिक रूप से सुदृढ़, विकाशशील निरन्तर प्रगति करने वाले शक्तिशाली एवं भ्रमणशील होने की सम्भावना रहती है। इस नक्षत्र के जातक मिलिटरी, पुलिस, संरक्षण से सम्बन्धित कार्यभार एवं अन्य व्यवस्थाओं मे ज्ञान और बुद्धि के साथ व्यवसायों में विशेष रूचि देखी जाती है।


title: अश्विनी

text: अश्विनी नक्षत्र से अश्व द्वारा सवारी, वाहन के रूप में विचार कर सकते है। इस कारण नक्षत्र में वाहन तथा ट्रांसपोर्ट के व्यवसाय के साथ जोड़ा जाता है। अश्विनी नक्षत्र के मानव जीवन पर निम्न प्रभाव पड़ते है- तन्दुरूस्त शरीर, लाल आंखे, आगे निकले हुए दांत एवं चेहरे पर किसी भी प्रकार के निशान दिखायी देते हैं। अश्विनी नक्षत्र के जातक इष्र्याखोर, शौकीन, निर्मय और स्त्रियों में आसक्त होता है।


title: अश्विनी

text: अश्विनी नक्षत्र में सिर में दर्द, आंख, चमड़ी के दर्द से पीड़ा रहती है एवं सवारी, घुड़सवारी से सम्बन्धित व्यवसाय, ट्रान्सपोर्टेशन, मशीनरी के रूप में कार्य करते हैं। इस नक्षत्र में जन्मी स्त्रियां सुन्दर, धनधान्ययुक्त श्रृंगार में रूचि, मृदुभाषी सहनशील, मनोहर, बुद्धिशाली तथा बड़ों गुरू, माता-पिता और देवी-देवताओं में आस्था रखनेवाली होती है। अश्विनी नक्षत्र जब शुभ ग्रहों से युत या संबन्धित हो तो जातक को शुमत्व प्रदोन करती है इसके विपरीत अशुभ तत्व और तद्संबंधी रोग, बिडम्बना या मुश्किलों का अनुभव कराती है। ऐसे में अधिकतर मस्तक की चोट, मज्जातुंत की बिमारी तथा दिमाग को हानि पहुँचने वाले रोगों में चेचक, मलेरिया तथा कभी-कभी लकवे के योग बनते पाये गये हैं अश्विनी नक्षत्र के जातक सर्वसामान्य एवं रूचिकर होते हैं। इस नक्षत्र का स्वमी ग्रह मंगल है योग, विष्कुभं, जाति-पुरुष, स्वाभाव-शुभ, वर्ण वैश्य तथा विंशोत्तरी दशा अधिपति ग्रह केतु है।


title: अश्विनी

text: अश्विनी नक्षत्र का गणितीय विस्तार 0 राशि 0 अंश 0 कला से प्रारंभ होकर 0 सराशि 13 अंश 20 कला तक होता है। इस नक्षत्र का रेखांश है। 0 राशि 10 अंश 6 कला से 47 विकला। क्रान्तिवृत से नक्षत्र की दूरी 8 अंश 28 कला 14 विकला उत्तर तथा विषुवत रेखा से 20 अंश 47 कला 36 विकला उत्तर होता है।


title: अश्विनी

text: अश्विनी नक्षत्र तीन तारों से मिलकर बना है। इसकी आकृति अश्वमुख की भांति है। उत्तर-पूर्व का उल्का तारा हमल है परन्तु अश्विनी नक्षत्र का प्रमुख योग तारा मध्य का बीटा है। प्राचीन काल में बीटा व गामा तारों को अश्वयुज नाम दिया गया था। इन तारों को प्रात:काल पूर्व दिसा में अप्रैल माह के मध्य में उदय होते देखा जा सकता है तथा दिसम्बर माह में रात्रि के नौ बजे से ग्यारह बजे के मध्य ये तारे शिरों बिन्दु पर दिकाई देते हैं। निरयन सूर्य 13-14 अप्रैल को अश्विनी नक्षत्र मनें प्रवेश करता है, सम्पूर्ण अश्विनी नक्षत्र के चरण मेष राशि में होते हैं। अश्विन मास की पूर्णिमा तिथि को चन्द्रमा अश्विनी नक्षत्र में रहता है। अश्विनी नक्षत्र का स्वामी केतु होता है। इस नक्षत्र में चन्द्रमा के होने से जातक को आभूषण से प्रेम रहता है। जातक सुन्दर तथा सौभाग्यशाली होता है।


title: मृगशिरा

text: मृगशिरा या मृगशीर्ष एक नक्षत्र है।


title: मृगशिरा

text: वैदिक ज्योतिष में मूल रूप से 27 नक्षत्रों का जिक्र किया गया है। नक्षत्रों के गणना क्रम में मृगशिरा नक्षत्र का स्थान पांचवां है। इस नक्षत्र पर मंगल का प्रभाव रहता है क्योंकि इस नक्षत्र का स्वामी मंगल होता है।


title: मृगशिरा

text: जैसा कि हम आप जानते हैं व्यक्ति जिस नक्षत्र में जन्म लेता है उसके स्वभाव पर उस नक्षत्र विशेष का प्रभाव रहता है। नक्षत्र विशेष के प्रभाव से व्यक्तित्व का निर्माण होने के कारण ज्योतिषशास्त्री जन्म कुण्डली में जन्म के समय उपस्थित नक्षत्र के आधार पर व्यक्ति के विषय में तमाम बातें बता देते हैं। जिनके जन्म के समय मृगशिरा नक्षत्र होता है अर्थात जो मृगशिरा नक्षत्र में पैदा होते हैं उनके विषय में ज्योतिषशास्त्री कहते हैं --


title: मृगशिरा

text: मृगशिरा नक्षत्र का स्वामी मंगल होता है। जो व्यक्ति मृगशिरा नक्षत्र में जन्म लेते हैं उनपर मंगल का प्रभाव देखा जाता है यही कारण है कि इस नक्षत्र के जातक दृढ़ निश्चयी होते हैं। ये स्थायी काम करना पसंद करते हैं, ये जो काम करते हैं उसमें हिम्मत और लगन पूर्वक जुटे रहते हैं। ये आकर्षक व्यक्तित्व और रूप के स्वामी होते हैं। ये हमेशा सावधान एवं सचेत रहते हैं। ये सदा उर्जा से भरे रहते हैं, इनका हृदय निर्मल और पवित्र होता है। अगर कोई इनके साथ छल करता है तो ये धोखा देने वाले को सबक सिखाये बिना दम नहीं लेते। इनका व्यक्तित्व आकर्षक होता है लोग इनसे मित्रता करना पसंद करते हैं।


title: मृगशिरा

text: ये मानसिक तौर पर बुद्धिमान होते और शारीरिक तौर पर तंदरूस्त होते हैं। इनके स्वभाव में मौजूद उतावलेपन के कारण कई बार इनका बनता हुआ काम बिगड़ जाता है या फिर आशा के अनुरूप इन्हें परिणाम नहीं मिल पाता है।


title: मृगशिरा

text: ये संगीत के शौकीन होते हैं, संगीत के प्रति इनके मन में काफी लगाव रहता है। ये स्वयं भी सक्रिय रूप से संगीत में भाग लेते हैं परंतु इसे व्यवसायिक तौर पर नहीं अपनाते हैं। इन्हें यात्रओं का भी शौक होता है, इनकी यात्राओं का मूल उद्देश्य मनोरंजन होता है। कारोबार एवं व्यवसाय की दृष्टि से यात्रा करना इन्हें विशेष पसंद नहीं होता है।


title: मृगशिरा

text: व्यक्तिगत जीवन में ये अच्छे मित्र साबित होते हैं, दोस्तों की हर संभव सहायता करने हेतु तैयार रहते हैं। ये स्वाभिमानी होते हैं और किसी भी स्थिति में अपने स्वाभिमान पर आंच नहीं आने देना चाहते। इनका वैवाहिक जीवन बहुत ही सुखमय होता है क्योंकि ये प्रेम में विश्वास रखने वाले होते हैं। ये धन सम्पत्ति का संग्रह करने के शौकीन होते हैं। इनके अंदर आत्म गौरव भरा रहता है। ये सांसारिक सुखों का उपभोग करने वाले होते हैं। मृगशिरा नक्षत्र में जन्म लेने वाले व्यक्ति बहादुर होते हैं ये जीवन में आने वाले उतार चढ़ाव को लेकर सदैव तैयार रहते हैं।


title: पूर्वाफाल्गुनी

text: पूर्वा फाल्गुनी नक्षत्र 11वाँ नक्षत्र है। यह सूर्य की सिंह की राशि में आता है। इसके चारों चरण सिंह में मो टी ट नाम अक्षर से चरणानुसार आते हैं। नक्षत्र स्वामी शुक से इसकी मित्रता नहीं है। सूर्य अग्नितत्व प्रधान है तो शुक्र कला, सौंदर्य, धन का कारक है। इस नक्षत्र की दशा चंद्र की स्थिति अनुसार होती है। यह सर्वाधिक दशा 20 वर्ष वाला नक्षत्र है।


title: पूर्वाफाल्गुनी

text: यह 13 अंश 20 कला से शुरू होकर 26 अंश 20 कला पर समाप्त होता है। सिंह राशि पर नक्षत्र स्वामी का होना उस जातक को सुंदर लावण्यमय बनाएगा। यदि ऐसा जातक कला के क्षेत्र में जाए तो सफलता अवश्य मिलती है। ऐसे जातक उत्तम कद, सम्मोहक, मधुर मुस्कान के धनी होते हैं। इनके जीवन पर सूर्य, शुक्र व जो भी लग्न में जन्मा हो व शुक्र जिस राशि पर हो उसके स्वामी का भी प्रभाव पड़ेगा।


title: पूर्वाफाल्गुनी

text: मेष, सूर्य लग्न हो व शुक्र सप्तम भाव में हो तो ऐसा जातक सुंदर आकर्षक चेहरे वाला, होठों व जाँघों पर तिल होगा। इस लग्न में शुक्र की स्थिति द्वितीय, द्वादश, दशम, एकादश, चतुर्थ भाव में ठीक रहेगी। शुक्र मंगल साथ हुआ तो ऐसा जातक कामुक प्रवृत्ति का हो सकता है। शुक्र राहु के साथ हो तो बिगड़े स्वभाव का व्यसनी, वृषभ लग्न हो तो शुक्र की स्थिति लग्न में, तृतीय भाव में दशम, नवम भाव में उत्तम फलदायी रहेगी।


title: उत्तराफाल्गुनी

text: उत्तरा फाल्गुनी नक्षत्र बारहवाँ हैं वहीं इस नक्षत्र का स्वामी सूर्य है। इसका प्रथम चरण सिंह राशि में आता है। अतः इस राशि वालों के सूर्य का दोहरा लाभ मिल जाता है। यह नाम से प्रथम चरण वाला उत्तरा फाल्गुनी नक्षत्र है।


title: उत्तराफाल्गुनी

text: सूर्य प्रधान जातक अत्यंत तेजस्वी स्वभाव वाले महत्वाकांक्षी जन-जन में प्रिय होते हैं। सूर्य प्रधान नक्षत्र सिंह राशि होने पर इनके जीवन पर सूर्य का प्रभाव अधिक होता है। ऐसे जातक यदि माणिक पहनें तो अपने जीवन में अधिक सफल होंगे। वहीं प्रातः सूर्य दर्शन कर सूर्य को अर्घ्य देना भी इनके लिए लाभकारी होगा।


title: उत्तराफाल्गुनी

text: सूर्य यदि जन्म पत्रिका में उच्च का होकर लग्न चतुर्थ पंचम नवम दशम एकादश भाव में हो तो उस भाव के प्रभाव को अधिक बढ़ा देगा। लग्न में होने से ऐसा जातक प्रभावशाली तेजस्वी स्वभाव का राजनेता या उच्च प्रशासनिक क्षमता वाला, उद्योगपति भी हो सकता है। ऐसे जातक विद्वान होते हैं।


title: उत्तराफाल्गुनी

text: संतान इनकी उत्तम गुणी होती है। लेकिन इनका दांपत्य जीवन कुछ ठीक नहीं रहता, ऐसे जातकों को माणिक नहीं पहनना चाहिए क्योंकि सूर्य बलवान होने पर और अधिक दांपत्य जीवन को बिगाड़ेगा। यदि ऐसे जातक का विवाह तुला राशि या तुला लग्न वाली लड़की से हो जाए तो अति उत्तम रहेगा।


title: शतभिषा

text: शतभिषा, नक्षत्रों में 24वाँ नक्षत्र है। इस नक्षत्र का स्वामी राहु है, इसकी दशा में 18 वर्ष है व कुंभ राशि के अंतर्गत आता है। जहाँ नक्षत्र स्वामी राहु है वहीं राशि स्वामी शनि है। राहु का प्रभाव लगभग शनि वृत ही पड़ता है। कुछ ज्योतिषियों ने इसकी दृष्टि मानी है, लेकिन जब आकाश मंडल में इसका अस्तित्व ही नहीं है तो दृष्टि कैसी? यदि राहु मेष लग्न में उच्च का हो तो इसके परिणाम भी शुभ मिलते हैं।


title: शतभिषा

text: मेष का राहु हो तो ऐसे जातक प्रबल रूप से शत्रुहंता होता है। गुप्त विद्या में सफलता मिलती है। संतान के मामलों में बाधा भी आती है। राहु मेष लग्न में षष्ठभाव में हो तो शत्रुहंता होगा।


title: शतभिषा

text: वृषभ लग्न में राहु हो तो ऐसे जातक पर स्त्री गामी भी होते हैं। द्वितीय भाव में होता वाणी में चतुरता होती है। सिंह, कन्या, मकर, कुंभ में हो तो उत्तम परिणाम देता है। अष्टम में हो तो गुप्त विद्या का जानकार बना देता है। वही ऐसे जातक भी सेक्सी होते हैं। यदि शनि का उच्च का स्वराशि का या मित्र राशि का हो तो ऐसे जातक निश्चित अपनी विद्या के बल पर उच्च सफलता पाते हैं। मिथुन लग्न में नक्षत्र स्वामी राहु लग्न में ऐसे हो तो राजनीति में उत्तम सफलता पाते हैं। वकालत में भी सफल होते हैं। चतुर्थ भाव में हो तो स्थानीय राजनीति में उत्तम सफलता मिलती है। तृतीय भाव में हो तो शत्रुहंता होगा। शनि की स्थिति में शनि में लग्न, चतुर्थ, नवम, पंचम में हो तो उत्तम सफलता पाने वाला होगा।


title: शतभिषा

text: कर्क लग्न में नक्षत्र स्वामी दशम में हो तो ऐसे राजनीतिक गु्रु विद्या में सफल होते हैं। राहु की स्थिति तृतीय, एकादश, सप्तम में ठीक रहेगी। राशि स्वामी भी यदि मित्र स्वराशि का हो तो परिणाम भी शुभ मिलेंगे।


title: शतभिषा

text: सिंह लग्न में राहु लग्न में हो तो चतुर्थ एकादश में हो तो दशम, द्वितीय, षष्ठ में शुभ रहेगा।


title: शतभिषा

text: कन्या लग्न में राहु दशम भाव में सफल राजनीतिज्ञ बना देता है। लग्न, पंचम, नवम में भी शुभ फल देगा। स्वामी शनि पंचम, नवम, एकादश, दशम लग्न में होतो उत्तम रहेगा। शनि चतुर्थ, पंचम, नवम में शुभ रहेगा।


title: शतभिषा

text: वृश्चिक लग्न में राहु दशम, एकादश, चतुर्थ, तृतीय भाव में शुभफलदायी रहेगा। वहीं शनि की स्थिति सप्तम, एकादश, तृतीय भाव में नवम में हो तो ठीक रहेगा वहीं शनि दशम में सप्तम, द्वितीय, तृतीय, एकादश में शुभफलदायी रहेगा।


title: शतभिषा

text: मकर लग्न में राहु षष्ठ, पंचम, लग्न, नवम में शनि दशम लग्न नवम षष्ठ में शुभफलदायी रहेगा।


title: शतभिषा

text: कुंभ लग्न में राहु चतुर्थ, पंचम, लग्न, नवम, षष्ठ में शुभफलदायी रहेगा। कुंभ लग्न में राहु चतुर्थ, पंचम, सप्तम में शुभफलदायी रहेगा। शनि लग्न, चतुर्थ, पंचम, नवम में ठीक फल देगा।


title: पूर्वाभाद्रपद

text: गुरु का नक्षत्र पूर्वा भाद्रपद का अंतिम चरण मीन राशि में आता है। इसे ही नाम से पहचाना जाता है।


title: पूर्वाभाद्रपद

text: गुरु का नक्षत्र व गुरु की राशि मीन में होने से ऐसा जातक आकर्षक व्यक्तित्व का धनी, गुणवान, धर्म, कर्म को मानने वाला, ईमानदार, परोपकारी, न्यायप्रिय होता है। गुरु यदि अपनी राशि धनु या मीन में हो तो ऐसे जातक सदाचारी होते हैं।


title: पूर्वाभाद्रपद

text: ऐसे जातकों को शिक्षण से संबंधित कार्यों में भी उत्तम सफलता मिलती है। गुरु यदि मेष लग्न में नवम भाव, लग्न या पंचम भाव या उच्च का होकर चतुर्थ भाव में स्थित हो तो ऐसे जातक माता, भूमि, भवन, संतान, विद्या भाग्य के क्षेत्र में उत्तम स्थिति पाते है।


title: पूर्वाभाद्रपद

text: मीन राशि में हो तो जन्म स्थान से दूर भाग्योदय होता है।


title: पूर्वाभाद्रपद

text: वृषभ लग्न में गुरु की स्थिति एकादश, तृतीय पंचम सप्तम में हो तो लाभ के मामलों में जातक ईमानदारी अधिक रखता है। पत्नी गुणी मिलती है।


title: भारत के विश्व धरोहर स्थल

text: युनेस्को विश्व विरासत स्थल ऐसे खास स्थानों (जैसे वन क्षेत्र, पर्वत, झील, मरुस्थल, स्मारक, भवन, या शहर इत्यादि) को कहा जाता है, जो विश्व विरासत स्थल समिति द्वारा चयनित होते हैं; और यही समिति इन स्थलों की देखरेखयुनेस्को के तत्वाधान में करती है।


title: भारत के विश्व धरोहर स्थल

text: इस कार्यक्रम का उद्देश्य विश्व के ऐसे स्थलों को चयनित एवं संरक्षित करना होता है जो विश्व संस्कृति की दृष्टि से मानवता के लिए महत्वपूर्ण हैं। कुछ खास परिस्थितियों में ऐसे स्थलों को इस समिति द्वारा आर्थिक सहायता भी दी जाती है। अब तक (जुलाई 2019 तक) पूरी दुनिया में लगभग 1121 स्थलों को विश्व विरासत स्थल घोषित किया जा चुका है जिसमें 869 सांस्कृतिक, 213 प्राकृतिक, 39 मिले-जुले और 138 अन्य स्थल हैं।


title: भारत के विश्व धरोहर स्थल

text: अभी तक भारत में 39(31+7+1) विश्व विरासत स्थल है


title: भारत के विश्व धरोहर स्थल

text: यूनेस्को द्वारा विश्व विरासत घोषित किए गए भारत में स्थित सांस्‍कृतिक और प्राकृतिक स्‍थलों की विश्व विरासत स्थल सूची


title: भारत के विश्व धरोहर स्थल

text: विश्व धरोहर सूची में अंकित ४० स्थलों के अलावा, मान्यता के लिए प्रस्तावित धरोहरों की यह सूची है जो मूल्यांकन और स्वीकृति के लिए यूनेस्को समिति को प्रस्तुत की गई है। विश्व धरोहर सूची के लिए नामांकन स्वीकार करने के लिए वरीयता देने की यह प्रक्रिया आवस्यक है।


title: भारत का उच्चतम न्यायालय

text: भारत का सर्वोच्च न्यायालय भारत का सर्वोच्च न्यायिक निकाय है और संविधान के तहत भारत गणराज्य का सर्वोच्च न्यायालय है। यह सबसे वरिष्ठ संवैधानिक न्यायालय है, और इसके पास न्यायिक पुनरावलोकन की शक्ति है। भारत का मुख्य न्यायाधीश सर्वोच्च न्यायालय का प्रमुख और मुख्य न्यायाधीश होता है, जिसमें अधिकतम 34 न्यायाधीश होते हैं और इसके पास मूल, अपीलीय और सलाहकार क्षेत्राधिकार के रूप में व्यापक शक्तियाँ होती हैं।


title: भारत का उच्चतम न्यायालय

text: भारत में सर्वोच्च संवैधानिक न्यायालय के रूप में, यह मुख्य रूप से संघ के विभिन्न राज्यों के उच्च न्यायालयों और अन्य अदालतों और न्यायाधिकरणों के फैसले के विरुद्ध अपील करता है। यह नागरिकों के मूल अधिकारों की रक्षा करने और विभिन्न सरकारी प्राधिकरणों के साथ-साथ केंद्र सरकार बनाम राज्य सरकारों या राज्य सरकारों बनाम देश में किसी अन्य राज्य सरकार के बीच विवादों को निपटाने के लिए आवश्यक है। एक सलाहकार अदालत के रूप में, यह उन मामलों की सुनवाई करता है जिन्हें विशेष रूप से भारत के राष्ट्रपति द्वारा संविधान के तहत संदर्भित किया जा सकता है। सर्वोच्च न्यायालय द्वारा घोषित कानून भारत के भीतर और केंद्र और राज्य सरकारों द्वारा भी सभी अदालतों पर बाध्यकारी हो जाता है। संविधान के अनुच्छेद 142 के अनुसार, भारत के राष्ट्रपति का यह कर्तव्य है कि वे सर्वोच्च न्यायालय के आदेशों को लागू करें और न्याय के हित में आवश्यक समझे जाने वाले किसी भी आदेश को पारित करने के लिए न्यायालय को अंतर्निहित क्षेत्राधिकार प्रदान किया गया है। 28 जनवरी 1950 से सर्वोच्च न्यायालय ने प्रिवी काउंसिल की न्यायिक समिति को अपील की सर्वोच्च अदालत के रूप में बदल दिया है।


title: भारत का उच्चतम न्यायालय

text: न्यान्याधीशों के वेतन और भत्ते- भारतीय संविधान के अनुच्छेद 125 मे कहा गया कि उच्चतम न्यायालय के न्यायाधीश के वेतन व भत्ते दिये जाये जो संसद (भारत की संचित) निधि निर्मित करे। न्यायाधीश के लिए वेतन भत्ते अधिनियम 1 जनवरी 2009 के अनुसार उच्चतम न्यायालय के मुख्य न्यायाधीश को 2,80,000 मासिक आय और न्यायाधीश को 2,50,000 मासिक आय प्राप्त हुए है। निःशुल्क आवास, मनोरंजन कर्मी, कार और यातायात भत्ता मिलता है। इनके लिए वेतन संसद तय करती है जो कि संचित निधि से पारित होती है। कार्यकाल के दौरान वेतन मे कोई कटौती नही होती है। न्यायाधीश के कार्यकाल- 65 वर्ष की आयु। वर्तमान में उच्चतम न्यायलाय के मुख्य न्यायधीश नूतलपाटि वेंकटरमण हैं।


title: भारत का उच्चतम न्यायालय

text: 28 जनवरी 1950, भारत के एक संप्रभु लोकतांत्रिक गणराज्य बनने के दो दिन बाद, भारत का उच्चतम न्यायालय अस्तित्व में आया। उद्घाटन समारोह का आयोजन संसद भवन के नरेंद्रमण्डल(चेंबर ऑफ़ प्रिंसेज़) भवन में किया गया था। इससे पहले सन् 1937 से 1950 तक चैंबर ऑफ़ प्रिंसेस ही भारत की संघीय अदालत का भवन था। स्वतंत्रता के पश्चात भी सन् 1958 तक चैंबर ऑफ प्रिंसेस ही भारत के उच्चतम न्यायालय का भवन था, जब तक कि 1958 में उच्चतम न्यायालय ने अपने वर्तमान तिलक मार्ग, नई दिल्ली स्थित परिसर का अधिग्रहण किया।


title: भारत का उच्चतम न्यायालय

text: भारत के उच्चतम न्यायालय ने भारतीय अदालत प्रणाली के शीर्ष पर पहुँचते हुए भारत की संघीय अदालत और प्रिवी काउंसिल की न्यायिक समिति को प्रतिस्थापित किया था।


title: भारत का उच्चतम न्यायालय

text: 28 जनवरी 1950 को इसके उद्घाटन के बाद, उच्चतम न्यायालय ने संसद भवन के चैंबर ऑफ़ प्रिंसेस में अपनी बैठकों की शुरुआत की। उच्चतम न्यायालय बार एसोसिएशन (एस. सी. बी. ए.) सर्वोच्च न्यायालय की बार है। एस. सी . बी. ए. के वर्तमान अध्यक्ष प्रवीण पारेख हैं, जबकि के. सी. कौशिक मौजूदा मानद सचिव हैं।<


title: भारत का उच्चतम न्यायालय

text: उच्चतम न्यायालय भवन के मुख्य ब्लॉक को भारत की राजधानी नई दिल्ली में तिलक रोड स्थित 22 एकड़ जमीन के एक वर्गाकार भूखंड पर बनाया गया है। निर्माण का डिजाइन केन्द्रीय लोक निर्माण विभाग के प्रथम भारतीय अध्यक्ष मुख्य वास्तुकार गणेश भीकाजी देवलालीकर द्वारा इंडो-ब्रिटिश स्थापत्य शैली में बनाया गया था। न्यायालय 1958 में वर्तमान इमारत में स्थानान्तरित किया गया। भवन को न्याय के तराजू की छवि देने की वास्तुकारों की कोशिश के अंतर्गत भवन के केन्द्रीय ब्लाक को इस तरह बनाया गया है की वह तराजू के केन्द्रीय बीम की तरह लगे। 1979 में दो नए हिस्से पूर्व विंग और पश्चिम विंग को 1958 में बने परिसर में जोड़ा गया। कुल मिलकर इस परिसर में 15 अदालती कमरे हैं। मुख्य न्यायाधीश की अदालत, जो कि केन्द्रीय विंग के केंद्र में स्थित है सबसे बड़ा अदालती कार्यवाही का कमरा है। इसमें एक ऊंची छत के साथ एक बड़ा गुंबद भी है।


title: भारत का उच्चतम न्यायालय

text: भारत के संविधान द्वारा उच्चतम न्यायालय के लिए मूल रूप से दी गयी व्यवस्था में एक मुख्य न्यायाधीश तथा सात अन्य न्यायाधीशों को अधिनियमित किया गया था और इस संख्या को बढ़ाने का दायित्व संसद पर छोड़ा गया था। प्रारंभिक वर्षों में, न्यायालय के समक्ष प्रस्तुत मामलों को सुनने के लिए उच्चतम न्यायालय की पूरी पीठ एक साथ बैठा करती थी। जैसे जैसे न्यायालय के कार्य में वृद्धि हुई और लंबित मामले बढ़ने लगे, भारतीय संसद द्वारा न्यायाधीशों की मूल संख्या को आठ से बढ़ाकर 1956 में ग्यारह (11), 1960 में चौदह (14), 1978 में अठारह (18), 1986 में छब्बीस (26), 2008 में इकत्तीस (31) और 2019 में चौंतीस (34) तक कर दिया गया। न्यायाधीशों की संख्या में वृद्धि हुई है, वर्तमान में वे दो या तीन की छोटी न्यायपीठों (जिन्हें 'खंडपीठ' कहा जाता है) के रूप में सुनवाई करते हैं। संवैधानिक मामले और ऐसे मामले जिनमें विधि के मौलिक प्रश्नों की व्याख्या देनी हो, की सुनवाई पांच या इससे अधिक न्यायाधीशों की पीठ (जिसे 'संवैधानिक पीठ' कहा जाता है) द्वारा की जाती है। कोई भी पीठ किसी भी विचाराधीन मामले को आवश्यकता पड़ने पर संख्या में बड़ी पीठ के पास सुनवाई के लिए भेज सकती है।


title: भारत का उच्चतम न्यायालय

text: संविधान में तैतीस (33) न्यायधीश तथा एक मुख्य न्यायाधीश की नियुक्ति का प्रावधान है। उच्चतम न्यायालय के सभी न्यायाधीशों की नियुक्ति भारत के राष्ट्रपति द्वारा उच्चतम न्यायालय के परामर्शानुसार की जाती है। उच्चतम न्यायालय के मुख्य न्यायाधीश इस प्रसंग में राष्ट्रपति को परामर्श देने से पूर्व अनिवार्य रूप से चार वरिष्ठतम न्यायाधीशों के समूह से परामर्श प्राप्त करते हैं तथा इस समूह से प्राप्त परामर्श के आधार पर राष्ट्रपति को परामर्श देते हैं।


title: भारत का उच्चतम न्यायालय

text: अनु 124[2] के अनुसार मुख्य न्यायाधीश की नियुक्ति करते समय राष्ट्रपति अपनी इच्छानुसार सर्वोच्च न्यायालय के न्यायाधीशों की सलाह लेगा। वहीं अन्य न्यायाधीशों की नियुक्ति के समय उसे अनिवार्य रूप से मुख्य न्यायाधीश की सलाह माननी पड़ेगी  सर्वोच्च न्यायालय एडवोकेट्स आन रिकार्ड एसोसिएशन बनाम भारत संघ वाद 1993 मे दिये गये निर्णय के अनुसार सर्वोच्च न्यायालय, उच्च न्यायालय के न्यायाधीशों की नियुक्ति तथा उच्च न्यायालय के न्यायाधीशों के स्थानांतरण इस प्रकार की प्रक्रिया है जो सर्वाधिक योग्य उपलब्ध व्यक्तियों की नियुक्ति की जा सके। भारत के मुख्य न्यायाधीश का मत प्राथमिकता पायेगा। उच्च न्यायपालिका मे कोई नियुक्ति बिना उनकी सहमति के नहीं होती है। संवैधानिक सत्ताओं के संघर्ष के समय भारत के मुख्य न्यायाधीश न्यायपालिका का प्रतिनिधित्व करेगा। राष्ट्रपति भारत के मुख्य न्यायाधीश को अपने मत पर फिर से विचार करने को तभी कहेगा जब इस हेतु कोई तार्किक कारण मौजूद होगा। पुनः विचार के बाद उसका मत राष्ट्रपति पर बाध्यकारी होगा यद्यपि अपना मत प्रकट करते समय वह उच्चतम न्यायालय के दो वरिष्ठम न्यायधीशों का मत अवश्य लेगा। पुनःविचार की स्थिति में फिर से उसे दो वरिष्ठम न्यायधीशों की राय लेनी होगी वह चाहे तो उच्च न्यायालय/उच्चतम न्यायालय के अन्य न्यायाधीशों की राय भी ले सकता है लेकिन सभी राय सदैव लिखित में होगी बाद में अपना मत बदलते हुए न्यायालय ने कम से कम 4 जजों के साथ सलाह करना अनिवार्य कर दिया था। वह कोई भी सलाह राष्ट्रपति को अग्रेषित नहीं करेगा यदि दो या अधिक न्यायाधीशों की सलाह इसके विरूद्ध हो किंतु 4 न्यायाधीशों की सलाह उसे अन्य न्यायाधीशों जिनसे वो चाहे, सलाह लेने से नहीं रोकेगी।


title: भारत का उच्चतम न्यायालय

text: और वह 65 वर्ष की आयु पूरी न किया हो, वर्तमान समय में CJAC निर्णय लेगी। किसी उच्च न्यायालय के न्यायाधीश या फिर उच्चतम न्यायालय या उच्च न्यायालय के सेवानिवृत्त न्यायाधीश को उच्चतम न्यायालय के एक तदर्थ न्यायाधीश के रूप में नियुक्त किया जा सकता है।


title: भारत का उच्चतम न्यायालय

text: उच्चतम न्यायालय के न्यायाधीशों की सेवानिवृत्ति की आयु 65 वर्ष होती है। न्यायाधीशों को केवल (महाभियोग) दुर्व्यवहार या असमर्थता के सिद्ध होने पर संसद के दोनों सदनों द्वारा दो-तिहाई बहुमत से पारित प्रस्ताव के आधार पर ही राष्ट्रपति द्वारा हटाया जा सकता है।


title: भारत का उच्चतम न्यायालय

text: उच्चतम न्यायालय के न्यायधीशों की राष्ट्रपति तब पदच्युत करेगा जब संसद के दोनों सदनों के कम से कम 2/3 उपस्थित तथा मत देने वाले तथा सदन के कुल बहुमत द्वारा पारित प्रस्ताव जो कि सिद्ध कदाचार या अक्षमता के आधार पर लाया गया हो के द्वारा उसे अधिकार दिया गया हो। ये आदेश उसी संसद सत्र मे लाया जायेगा जिस सत्र मे ये प्रस्ताव संसद ने पारित किया हो। अनु 124[5] मे वह प्रक्रिया वर्णित है जिससे जज पदच्युत होते है। इस प्रक्रिया के आधार पर संसद ने न्यायधीश अक्षमता अधिनियम 1968 पारित किया था। इसके अन्तर्गतअभी तक सिर्फ एक बार किसी जज के विरूद्ध जांच की गयी है। न्यायाधीश रामास्वामी दोषी सिद्ध हो गये थे किंतु संसद मे आवश्यक बहुमत के अभाव के चलते प्रस्ताव पारित नहीं किया जा सका था।


title: भारत का उच्चतम न्यायालय

text: उच्चतम न्यायालय ने हमेशा एक विस्तृत क्षेत्रीय प्रतिनिधित्व को बनाए रखा है। इसमें धार्मिक और जातीय अल्पसंख्यक वर्गों से संबंधित न्यायाधीशों का एक अच्छा हिस्सा है। उच्चतम न्यायालय में नियुक्त होने वाली प्रथम महिला न्यायाधीश 1987 में नियुक्त हुईं न्यायमूर्ति फातिमा बीवी थीं। उनके बाद इसी क्रम में न्यायमूर्ति सुजाता मनोहर, न्यायमूर्ति रूमा पाल और न्यायमूर्ति ज्ञान सुधा मिश्रा का नाम आता है। न्यायमूर्ति रंजना देसाई, जो सबसे हाल ही में उच्चतम न्यायालय की महिला जज नियुक्त हुईं हैं, को मिलाकर वर्तमान में उच्चतम न्यायालय में दो महिला न्यायाधीश हैं, उच्चतम न्यायालय के इतिहास में ऐसा पहली बार हुआ है जब दो महिलायें एक साथ न्यायाधीश हों। 2000 में न्यायमूर्ति के. जी. बालकृष्णन दलित समुदाय से पहले न्यायाधीश बने। बाद में, सन् 2007 में वे ही उच्चतम न्यायालय के पहले दलित मुख्य न्यायाधीश भी बने। 2010 में, भारत के मुख्य न्यायाधीश का पद सँभालने वाले न्यायमूर्ति एस. एच. कपाड़िया पारसी अल्पसंख्यक समुदाय से सम्बन्ध रखते हैं।


title: भारत का उच्चतम न्यायालय

text: अनुच्छेद 130 के अनुसार सर्वोच्च न्यायालय दिल्ली मे होगा परन्तु यह भारत मे और कही भी मुख्य न्यायाधीश के निर्णय के अनुसार राष्ट्रपति की स्वीकृति से सुनवाई कर सकेगा क्षेत्रीय खंडपीठों का प्रश्न- विधि आयोग अपनी रिपोर्ट के माध्यम से क्षेत्रीय खंडपीठों के गठन की अनुसंशा कर चुका है न्यायालय के वकीलों ने भी प्रार्थना की है कि वह अपनी क्षेत्रीय खंडपीठों का गठन करे ताकि देश के विभिन्न भागों मे निवास करने वाले वासियों के धन तथा समय दोनो की बचत हो सके, किंतु न्यायालय ने इस प्रश्न पर विचार करने के बाद निर्णय दिया है कि पीठों के गठन से  1. ये पीठें क्षेत्र के राजनैतिक दबाव मे आ जायेंगी  2. इनके द्वारा उच्चतम न्यायालय के एकात्मक चरित्र तथा संगठन को हानि पहुँच सकती है  किंतु इसके विरोध मे भी तर्क दिये गये हैं।


title: भारत का उच्चतम न्यायालय

text: वर्ष 2008 में सर्वोच्य न्यायालय विभिन्न विवादों में उलझा जिसमें न्यायप्रणाली के उच्चतम स्तर पर भ्रष्टाचार का मामला, करदाताओं के पैसे से महंगी निजी छुट्टियाँ, न्यायाधीशों की परिसम्पतियों को सार्वजनिक करने से मना करने का मामला, न्यायाधीशों की नियुक्ति में गोपनीयता, सूचना के अधिकार के तहत सूचना को सार्वजनिक करने से मना करना जैसे सभी मामले शामिल रहे। मुख्य न्यायाधीश के॰ जी॰ बालकृष्णन ने अपने पद को जनसेवक का न होकर एक संवैधानिक प्राधिकारी का होने को लेकर काफी आलोचनाओं का सामना किया। बाद में उन्होंने अपना बयान वापस ले लिया। न्यायव्यवस्था को अपनी धीमी प्रक्रिया के लिए पूर्व राष्ट्रपतियों प्रतिभा पाटिल और ए॰पी॰जे॰ अब्दुल कलाम से भी कठिन आलोचना झेलनी पड़ी। पूर्व प्रधानमंत्री मनमोहन सिंह ने कहा था कि न्यायव्यवस्था का भ्रष्टाचार के दौर से गुजरना बहुत बड़ी समस्या है और सुझाव दिया कि इसको बहुत शीघ्र इससे उबारने की आवश्यकता है।


title: भारत का उच्चतम न्यायालय

text: भारत के मंत्रिमंडल सचिव ने भारत के मुख्य न्यायाधीश की अध्यक्षता में राष्ट्रीय न्याय परिषद् का पैनल गठित करने के लिए संसद में न्यायाधीश जाँच (संशोधन) विधेयक 2008 प्रस्तुत किया। यह परिषद् उच्च न्यायालय और उच्चतम न्यायालय के न्यायाधीशों पर लगे भ्रष्टाचार और दुराचार के आरोपों की जाँच करेगी।


title: भारत का उच्चतम न्यायालय

text: भारत के संविधान के अनुच्छेद 145 के अंतर्गत उच्चतम न्यायालय को अपने क्रियाकलापों एवं प्रक्रिया को विनियमित करने के लिए स्वयं के नियमों को लागू करने का अधिकार देता है (राष्ट्रपति के अनुमोदन के साथ)। तदनुसार, "उच्चतम न्यायालय की नियमावली, 1950" तैयार किए गए थे। इसके बाद 1966 में इसमें संशोधन करके नयी नियमावली बनायी गयी। 2014 में, उच्चतम न्यायालय ने 1966 के नियमों को बदलकर 'उच्चतम न्यायालय नियमावली 2013' अधिसूचित किया जो 19 अगस्त 2015 से प्रभावी हुई।


title: भारत का उच्चतम न्यायालय

text: जुलाई 2019 से उच्चतम न्यायालय की वेबसाइट पर हिन्दी एवं अन्य भारतीय भाषाओं में भी निर्णय की प्रति उपलब्ध करायी जा रही है।


title: पदुमलाल पन्नालाल बख्शी

text: डॉ॰ पदुमलाल पुन्नालाल बख्शी (27 मई 1894-28 दिसम्बर 1971) जिन्हें ‘मास्टरजी’ के नाम से भी जाना जाता है, हिंदी के निबंधकार थे। वे राजनांदगांव की हिंदी त्रिवेणी की तीन धाराओं में से एक हैं।। राजनांदगांव के त्रिवेणी परिसर में इनके सम्मान में मूर्तियों की स्थापना की गई है।


title: पदुमलाल पन्नालाल बख्शी

text: डॉ॰ पदुमलाल पुन्नालाल बख्शी का जन्म राजनांदगांव के एक छोटे से कस्‍बे खैरागढ़ में 27 मई 1894 में हुआ। उनके पिता पुन्नालाल बख्शी खैरागढ़ के प्रतिष्ठित परिवार से थे,इनके बाबा का नाम 'श्री उमराव बख्शी'था। उनकी प्राथमिक शिक्षा म.प्र. के प्रथम मुख्‍यमंत्री पं॰ रविशंकर शुक्‍ल जैसे मनीषी गुरूओं के सानिध्‍य में विक्‍टोरिया हाई स्‍कूल, खैरागढ में हुई थी। प्रारंभ से ही प्रखर पदुमलाल पन्‍नालाल बख्‍शी की प्रतिभा को खैरागढ के ही इतिहासकार लाल प्रद्युम्‍न सिंह जी ने समझा एवं बख्‍शी जी को साहित्‍य सृजन के लिए प्रोत्‍साहित किया और यहीं से साहित्‍य की अविरल धारा बह निकली। प्रतिभावान बख्‍शी जी ने बनारस हिन्‍दू कॉलेज से बी.ए. किया और एल.एल.बी. करने लगे किन्‍तु वे साहित्‍य के प्रति अपनी प्रतिबद्धता एवं समयाभाव के कारण एल.एल.बी. पूरा नहीं कर पाए।


title: पदुमलाल पन्नालाल बख्शी

text: यह 1903 का समय था जब वे घर के साहित्यिक वातावरण से प्रभावित हो कथा-साहित्य में मायालोक से परिचित हुए। चंद्रकांता, चंद्रकांता संतति उपन्यास के प्रति विशेष आसक्ति के कारण स्कूल से भाग खड़े हुए तथा हेडमास्टर पंडित रविशंकर शुक्ल (म.प्र. के प्रथम मुख्यमंत्री) द्वारा जमकर बेतों से पीटे गये। 1911 में जबलपुर से निकलने वाली ‘हितकारिणी’ में बख्शी की प्रथम कहानी ‘तारिणी’ प्रकाशित हो चुकी थी। इसके एक साल बाद अर्थात् 1912 में वे मेट्रिक की परीक्षा उत्तीर्ण हुए और आगे की पढ़ाई के लिए बनारस के सेंट्रल कॉलेज में भर्ती हो गये। इसी बीच सन् 1913 में लक्ष्मी देवी के साथ उनका विवाह हो गया। 1916 में उन्होंने बी.ए. की उपाधि प्राप्त की। 18 दिसम्बर 1971 के दिन उनका रायपुर के शासकीय डी.के हॉस्पिटल में उनका निधन हो गया।


title: पदुमलाल पन्नालाल बख्शी

text: पदुमलाल पन्नालाल बख्शी ने अध्यापन, संपादन लेखन के क्षेत्र में कार्य किए। उन्होंने कविताएँ, कहानियाँ और निबंध सभी कुछ लिखा हैं पर उनकी ख्याति विशेष रूप से निबंधों के लिए ही है। उनका पहला निबंध ‘सोना निकालने वाली चींटियाँ’ सरस्वती में प्रकाशित हुआ था। उन्होंने राजनांदगाँव के स्टेट हाई स्कूल में सर्वप्रथम 1916 से 1919 तक संस्कृत शिक्षक के रूप में सेवा की। दूसरी बार 1929 से 1949 तक खैरागढ़ विक्टोरिया हाई स्कूल में अंगरेज़ी शिक्षक के रूप में नियुक्त रहे। कुछ समय तक उन्होंने कांकेर में भी शिक्षक के रूप में काम किया। सन् 1920 में सरस्वती के सहायक संपादक के रूप में नियुक्त किये गये और एक वर्ष के भीतर ही 1921 में वे सरस्वती के प्रधान संपादक बनाये गये जहाँ वे अपने स्वेच्छा से त्यागपत्र देने (1925) तक उस पद पर बने रहे। 1927 में पुनः उन्हें सरस्वती के प्रधान संपादक के रूप में ससम्मान बुलाया गया। दो साल के बाद उनका साधुमन वहाँ नहीं रम सका, उन्होंने इस्तीफा दे दिया। कारण था- संपादकीय जीवन के कटुतापूर्ण तीव्र कटाक्षों से क्षुब्ध हो उठना। उन्होंने 1952 से 1956 तक महाकौशल के रविवासरीय अंक का संपादन कार्य भी किया तथा 1955 से 1956 तक खैरागढ में रहकर ही सरस्वती का संपादन कार्य किया। तीसरी बार 20 अगस्त 1959 में दिग्विजय कॉलेज राजनांदगाँव में हिंदी के प्रोफेसर बने और जीवन पर्यन्त वहीं शिक्षकीय कार्य करते रहे।


title: पदुमलाल पन्नालाल बख्शी

text: उन्होंने 1929 से 1934 तक अनेक पाठ्यपुस्तकों यथा- पंचपात्र, विश्वसाहित्य, प्रदीप की रचना की और वे प्रकाशित हुईं। 1949 से 1957 के दरमियान महत्वपूर्ण संग्रह- कुछ और कुछ, यात्री, हिंदी कथा साहित्य, हिंदी साहित्य विमर्श, बिखरे पन्ने, तुम्हारे लिए, कथानक आदि प्रकाशित हो चुके थे। 1968 का वर्ष उनके लिए अत्य़न्त महत्वपूर्ण रहा क्योंकि इसी बीच उनकी प्रमुख और प्रसिद्ध निबंध संग्रह प्रकाशित हुए जिनमें हम- मेरी अपनी कथा, मेरा देश, मेरे प्रिय निबंध, वे दिन, समस्या और समाधान, नवरात्र, जिन्हें नहीं भूलूंगा, हिंदी साहित्य एक ऐतिहासिक समीक्षा, अंतिम अध्याय को गिना सकते हैं ये थे इनके प्रमुख लेखन  कार्य।


title: पदुमलाल पन्नालाल बख्शी

text: बख्शी जी की रचनात्मकता का दायरा विशाल है। उन्होंने विभिन्न विधाओं में अनेक पुस्तकों की रचनाएँ तो की ही, प्रकाशित पुस्तकों के अतिरिक्त भी उनकी महत्वपूर्ण रचनाओं की एक बड़ी संख्या रही हैं। इन रचनाओं में कहानियाँ, एकांकी, अनूदित साहित्य, बाल साहित्य एवं विभिन्न शैलियों में लिखे गये निबंधों की एक बड़ी संख्या शामिल हैं। बख्शी जी के ढेर सारे समीक्षात्मक निबंध भी रोचक कथात्मक शैली में लिखे गये हैं। बख्शी जी ने मौलिक रचनाओं के अतिरिक्त देश-विदेश के कई लेखकों की रचनाओं का सारानुवाद भी किया था। इनमें हरिसाधन मुखोपाध्याय, चार्ल्स डिकेंस, बालजाक, अलेक्जेंडर ड्यूमा, गोर्की और टॉमस हार्डी की रचनाएँ शामिल हैं। ये सभी रचनाएँ उनकी ग्रन्थावली में सुसंबद्ध रूप में संकलित हुई हैं। हिंदी साहित्य सम्मेलन द्वारा सन् 1949 में साहित्य वाचस्पति की उपाधि से अलंकृत किया गया। इसके ठीक एक साल बाद वे मध्यप्रदेश हिंदी साहित्य सम्मेलन के सभापति निर्वाचित हुए। 1951 में डॉ॰ हजारी प्रसाद द्विवेदी की अध्यक्षता में जबलपुर में मास्टर जी का सार्वजनिक अभिनंदन किया गया। 1969 में सागर विश्वविद्यालय से द्वारिका प्रसाद मिश्र (मुख्यमंत्री) द्वारा डी-लिट् की उपाधि से विभूषित किया गया।    क.    राजनंदगांव त्रिवेणी की अन्य दो धाराएँ हैं, गजानन माधव मुक्तिबोध और डॉ बलदेव प्रसाद मिश्र।


title: श्वेताम्बर तेरापन्थ

text: श्वेताम्बर तेरापन्थ, जैन धर्म में श्वेताम्बर संघ की एक शाखा का नाम है। इसका उद्भव विक्रम संवत् 1817 (सन् 1760) में हुआ। इसका प्रवर्तन मुनि भीखण (भिक्षु स्वामी) ने किया था जो कालान्तर में आचार्य भिक्षु कहलाये। वे मूलतः स्थानकवासी संघ के सदस्य और आचार्य रघुनाथ जी के शिष्य थे।


title: श्वेताम्बर तेरापन्थ

text: आचार्य संत भीखण जी ने जब आत्मकल्याण की भावना से प्रेरित होकर शिथिलता का बहिष्कार किया था, तब उनके सामने नया संघ स्थापित करने की बात नहीं थी। परंतु जैनधर्म के मूल तत्वों का प्रचार एवं साधुसंघ में आई हुई शिथिलता को दूर करना था। उस ध्येय मे वे कष्टों की परवाह न करते हुए अपने मार्ग पर अडिग रहे। संस्था के नामकरण के बारे में भी उन्होंने कभी नहीं सोचा था, फिर भी संस्था का नाम तेरापंथ हो ही गया। इसका कारण निम्नोक्त घटना है।


title: श्वेताम्बर तेरापन्थ

text: जोधपुर में एक बार आचार्य भिक्षु के सिद्धांतों को माननेवाले 13 श्रावक एक दूकान में बैठकर सामायिक कर रहे थे। उधर से वहाँ के तत्कालीन दीवान फतेहसिंह जी सिंधी गुजरे तो देखा, श्रावक यहाँ सामायिक क्यों कर रहे हैं। उन्होंने इसका कारण पूछा। उत्तर में श्रावकों ने बताया श्रीमन् हमारे संत भीखण जी ने स्थानकों को छोड़ दिया है। वे कहते हैं, एक घर को छोड़कर गाँव गाँव में स्थानक बनवाना साधुओं के लिये उचित नहीं है। हम भी उनके विचारों से सहमत हैं। इसलिये यहाँ सामायिक कर रहे हैं। दीवान जी के आग्रह पर उन्होंने सारा विवरण सुनाया, उस समय वहाँ एक सेवक जाति का कवि खड़ा सारी घटना सुन रहा था। उसने तत्काल 13 की संख्या को ध्यान में लेकर एक दोहा कह डाला--


title: श्वेताम्बर तेरापन्थ

text: बस यही घटना तेरापंथ के नाम का कारण बनी। जब स्वामी जी को इस बात का पता चला कि हमारा नाम तेरापंथी पड़ गया है तो उन्होंने तत्काल आसन छोड़कर भगवान को नमस्कार करते हुए इस शब्द का अर्थ किया -- हे भगवान यह तेरा पंथ है।


title: श्वेताम्बर तेरापन्थ

text: हमने तेरा अर्थात् तुम्हारा पंथ स्वीकार किया है। अत: तेरा पंथी है।


title: श्वेताम्बर तेरापन्थ

text: आचार्य संत भीखण जी ने सर्वप्रथम साधु संस्था को संगठित करने के लिये एक मार्यादापत्र लिखा। उसमें उन्होंने लिखा कि --


title: श्वेताम्बर तेरापन्थ

text: (1) सभी साधु-साध्वियाँ एक ही आचार्य की आज्ञा में रहें।


title: श्वेताम्बर तेरापन्थ

text: (2) वर्तमान आचार्य ही भावी आचार्य का निर्वाचन करें।


title: श्वेताम्बर तेरापन्थ

text: (3) कोई भी साधु अनुशासन का भंग न करे।


title: श्वेताम्बर तेरापन्थ

text: (4) अनुशासन भंग करने पर संघ से तत्काल बहिष्कृत कर दिया जाए।


title: श्वेताम्बर तेरापन्थ

text: (5) कोई भी साधु अलग शिष्य न बनाए।


title: श्वेताम्बर तेरापन्थ

text: (6) दीक्षा देने का अधिकार केवल आचार्य को ही है।


title: श्वेताम्बर तेरापन्थ

text: (7) आचार्य जहाँ कहे, वहाँ मुनि विहार वा चातुर्मास करे। अपने इच्छानुसार न करे।


title: श्वेताम्बर तेरापन्थ

text: (8) आचार्य के प्रति निष्ठाभाव रखे, आदि।


title: श्वेताम्बर तेरापन्थ

text: इन्हीं मर्यादाओं के आधार पर आज २५० वर्षों से तेरापंथ श्रमणसंघ अपने संगठन को कायम रखते हुए अपने ग्यारहवें आचार्य श्री महाश्रमणजी के नेतृत्व में लोककल्याकारी प्रवृत्तियों में महत्वपूर्ण भाग अदा कर रहा है।


title: श्वेताम्बर तेरापन्थ

text: तेरापंथ संघ में इस समय 651 साधु साध्वियाँ हैं। इनके संचालन का भार वर्तमान आचार्य श्री महश्रमण पर है। वे ही इनके विहार, चातुर्मास आदि के स्थानों का निर्धारण करते हैं। प्राय: साधु और साध्वियाँ क्रमश: 3-3 व 5-5 के वर्ग रूप में विभक्त किए होते हैं। प्रत्येक वर्ग में आचार्य द्वारा निर्धारित एक अग्रणी होता है। प्रत्येक वर्ग को "सिंघाड़ा" कहा जाता है।


title: श्वेताम्बर तेरापन्थ

text: ये सिंघाड़े पदयात्रा करते हुए भारत के विभिन्न भागों, राजस्थान, पंजाब, गुजरात, सौराष्ट्र, महाराष्ट्र, उत्तर प्रदेश, मध्यभारत, बिहार, बंगाल आदि में अहिंसा आदि का प्रचार करते रहते हैं। वर्ष भर में एक बार माघ शुक्ला सप्तमी को सारा संघ जहाँ आचार्य होते हैं वहाँ एकत्रित होता है और वर्ष भर का कार्यक्रम आचार्य वहीं निर्धारित कर देते हैं और चातुर्मास तक सभी सिंघाड़े अपने अपने स्थान पर पहुँच जाते हैं।


title: श्वेताम्बर तेरापन्थ

text: तेरापंथी जैन साधु जैन सिद्धांतानुसार अहिंसा, सत्य, अचौर्य, ब्रह्मचर्य, अपरिग्रह आदि पाँच महाव्रतों का पालन करते हैं।


title: श्वेताम्बर तेरापन्थ

text: (1) उनके उपाश्रय, मठ आदि नहीं होते।


title: श्वेताम्बर तेरापन्थ

text: (2) वे किसी भी परिस्थिति में रात्रिभोजन नहीं कर सकते।


title: श्वेताम्बर तेरापन्थ

text: (3) वे अपने लिये खरीदे गए या बनाए गए भोजन, पानी व औषध आदि का सेवन नहीं करते। पदयात्रा उनका जीवनव्रत है।


title: श्वेताम्बर तेरापन्थ

text: (1) संसार में सभी प्राणी जीवन चाहते हैं, मरना कोई नहीं चाहता अत: किसी की हिंसा करना पाप है।


title: श्वेताम्बर तेरापन्थ

text: (2) मनुष्य सर्वश्रेष्ठ प्राणी है। अत: उसकी रक्षा के लिये अन्य कुछ प्राणियों का वध सामाजिक क्षेत्र में मान्य होने पर भी धार्मिक क्षेत्र में मान्य नहीं हो सकता क्योंकि धर्म मानवतावाद को मानकर नहीं चलता।


title: श्वेताम्बर तेरापन्थ

text: (3) धर्म बलात्कार में नहीं, हृदयपरिवर्तन कर देने में है।


title: श्वेताम्बर तेरापन्थ

text: (4) धर्म पैसों से नहीं खरीदा जा सकता। वह तो आत्मा की सत्प्रवृत्तियों में स्थित है।


title: श्वेताम्बर तेरापन्थ

text: (5) जहाँ हिंसा है, वहाँ धर्म नहीं हो सकता।


title: श्वेताम्बर तेरापन्थ

text: (6) धर्म त्याग में है, भोग में नहीं।


title: श्वेताम्बर तेरापन्थ

text: (7) हर जाति और हर वर्ग का मनुष्य धर्म करने का अधिकारी है। धर्म में जाति और वर्ग का भेद नहीं होता।


title: श्वेताम्बर तेरापन्थ

text: (8) गुणयुक्त पुरुष ही वंदनीय है, केवल वेश नहीं।


title: श्वेताम्बर तेरापन्थ

text: (9) धर्म सारे ही कर्तव्य हैं पर सारे कर्तव्य धर्म नहीं। क्योंकि एक सैनिक के लिये युद्ध करना कर्तव्य हो सकता है पर आध्यात्मिक धर्म नहीं।


title: श्वेताम्बर तेरापन्थ

text: दीक्षार्थी उपदेश या अपने जन्म के संस्कारों से प्रेरणा पाकर जब आचार्यश्री के पास दीक्षा की प्रार्थना करता है तो उसके अचारण, ज्ञान, वैराग्य आदि की कठोर परीक्षा ली जाती है। किसी किसी की परीक्षा में तो पाँच सात वर्ष तक बीत जाते हैं। जो परीक्षा में उत्तीर्ण होता है, उसे ही दीक्षित किया जाता है। दीक्षा हजारों नागरिकों के बीच माता पिता आदि पारिवारिक जनों की सहर्ष मौखिक और लिखित स्वीकृति जिसमें कौटुंबिक तथा अन्य कुछ विशिष्ट व्यक्तियों के हस्ताक्षर हों, के पश्चात् दी जाती है।


title: श्वेताम्बर तेरापन्थ

text: तपश्चर्या के क्षेत्र में भी तेरापंथ श्रमण संघ किसी से पीछे नहीं है। एक दिन आहार और एक दिन निराहार, इस प्रकार आजीवन तपश्चर्या करनेवाले तो संघ में अनेक साधु साध्वियाँ हैं।


title: श्वेताम्बर तेरापन्थ

text: पाँच, सात, आठ, दिन की तपस्या तो साधारण सी बात मानी जाती है। संघ में ऊँची से ऊँची 108 दिन की तपस्या हो चुकी है। इन तपस्याओं में केवल पानी के सिवाय और कुछ नहीं लिया गया है। उबली हुई छाछ (तक्र) का निथरा हुआ पानी पीकर तो चार, छ:, नौ महीने (272 दिन) तक की तपस्या हो चुकी है।


title: श्वेताम्बर तेरापन्थ

text: तेरापंथ की शिक्षाप्रणाली भी प्राचीन गुरुपरंपरा के आधार पर चलती है। सारे संघ में कोई भी वैतनिक पंडित नहीं रहता। स्वयं आचार्य ही सबको अध्ययन कराते हैं और फिर वे शिक्षित साधु साध्वियाँ अपने से छोटों को। इसी परंपरा के आधार पर परीक्षाएँ होती हैं, जिनमें व्याकरण, न्याय, दर्शन, कोश, आगम आदि का अध्ययन होता है।


title: श्वेताम्बर तेरापन्थ

text: शिक्षा के साथ कला का भी विकास हुआ है। साधुचर्या के उपयोगी उपकरण बड़े कलापूर्ण ढंग से संपन्न किए जाते हैं, जिन्हें देखने से ही पता चल सकता है। हस्तलिपि का कौशल भी बहुत समुन्नत है। आज इस मुद्रणप्रधान युग में नौ इंच लंबे व चार इंच चौड़े पन्ने पर 80 हजार अक्षरों को बिना ऐनक के लिखना और वह भी ब डिग्री की कलम से, सचमुच आश्चर्यजनक घटना है। इसी प्रकार चित्र, धातु रहित प्लास्टिक के ऐनक, दूरवीक्षण यंत्र, आई ग्लास आदि भी बड़े कलापूर्ण ढंग से अपने हाथों से बना लेते हैं।


title: श्वेताम्बर तेरापन्थ

text: साहित्यसर्जन के बारे में भी तेरापंथ श्रमण संघ अपना स्थान रखता हे। उनका विहार क्षेत्र अधिकांश राजस्थान में रहा। इसीलिये आचार्य श्री तुलसी के पहले की रचना राजस्थानी भाषा में है। तेरापंथ के आद्य प्रवर्तक आचार्य श्री भीखण जी ने अपने जीवनकाल में 38,000 पद्यों की रचना की है जो आज भिक्षुग्रंथरत्नाकर नाम से सुरक्षित हैं। उनके बाद तेरापंथ के चतुर्थ आचार्य श्री जयाचार्य ने भी विपुल साहित्य रचा है। उसका परिमाण लगभग तीन या साढ़े तीन लाख श्लोकों के बीच है, जिसमें सबसे बड़ी उनकी रचना है -- भगवतीसूत्र का पद्यमय राजस्थायी भाषा में अनुवाद। इसकी श्लोकरचना करीब 80,000 होती है। यह ग्रंथ राजस्थानी भाषा का सबसे बड़ा ग्रंथ माना जाता है। तेरापंथ में संस्कृत का विकास अष्टमाचार्य कालुगणी के काल में हुआ। उनके समय में संस्कृत का वृहत् व्याकरण, भिक्षुशब्दानुशासन, लघु व्याकरण, कालकौमुदी व अन्य अनेक काव्यों की रचना हुई। नवम आचार्य श्री तुलसीगणी के काल में संस्कृत के साथ साथ हिंदी का भी द्रुत गति से विकास हुआ। स्वयं आचार्यश्री ने भिक्षुन्यायकर्णिका, जैनसिद्धांतदीपिका, कर्तव्यषट्तिं्रशिका आदि ग्रंथों की संस्कृत में रचना की है और उनके शिष्यों ने भी अनेक सुंदर काव्यग्रंथों का निर्माण किया है। कई संतों ने हिंदीजगत् को भी अनेक पुस्तकें दी हैं, जिनमें जैन दर्शन के मौलिक तत्व, तेरापंथ का इतिहास, विजययात्रा, आचार्य श्री तुलसी, अहिंसा और उसके विचारक, तेरापंथ, अणुव्रत दर्शन, अणुव्रत, जीवनदर्शन, आचार्य भिक्षु और महात्मा गांधी; दर्शन और विज्ञान, अणु से पूर्ण की ओर आदि हैं। आजकल आचार्यश्री के सान्निध्य में जैनागमों का हिंदी अनुवाद, बृहत् जैनागम शब्दकोश व आगमों के मूल पाठों का संपादन आदि कार्य चल रहे हैं।


title: पाली

text: पाली से निम्निखित आशय हो सकते हैं:


title: अनु मलिक

text: अनु मलिक भारतीय संगीतकार और गायक हैं। इन्होंने संगीत निर्माण का कार्य 1977 में शुरू किया। वह राष्ट्रीय फिल्म पुरस्कार और फिल्मफेयर पुरस्कार विजेता संगीत निर्देशक हैं, जो मुख्य रूप से हिन्दी फिल्म उद्योग में काम करते हैं। 1990 के दशक में वह कई सफल फिल्मों के गाने संगीतबद्ध कर चुके हैं। वह सरदार मलिक के पुत्र हैं। संगीत निर्देशक के रूप में, उन्होंने फिल्मों के विभिन्न शैलियों के लिए संगीत बनाया है। हालाँकि वह 1977 से सक्रिय हैं लेकिन वह "फिर तेरी कहानी याद आई", "बाज़ीगर", और "जानम" जैसे फिल्मों के कारण चोटी के संगीतकारों में शामिल हुए। "हंटरवाली 77" नामक फिल्म से इन्होंने अपने संगीत निर्देशक का सफर शुरू किया।


title: अनु मलिक

text: मलिक स्थापना के बाद से टेलीविजन शो "इंडियन आइडल" को जज कर रहे थे, लेकिन उन्होंने अक्टूबर 2018 में इस पद से इस्तीफा दे दिया। उनकी प्रमुख सफल फिल्मों में उपर वर्णित के अलावा "मैं खिलाड़ी तू अनाड़ी" (1994), "अकेले हम अकेले तुम" (1995), "विरासत" (1997), "बॉर्डर" (1997), "इश्क" (1997), "जानम समझा करो" (1999), "बादशाह" (1999), "जोश" (2000), "रिफ्यूजी" (2000), "हर दिल जो प्यार करेगा" (2000), "फिज़ा" (2000), "मुझे कुछ कहना है", "अक्स", "अजनबी", "यादें", "अशोका", "मैं हूँ ना" (2004), "फ़िदा" (2004) और "मर्डर" (2004) शामिल हैं। उनके हालिया काम में "कमबख़्त इश्क़", "शूटआऊट ऍट वडाला", "यमला पगला दीवाना" और "दम लगा के हईशा" के लिए संगीत शामिल है।


title: अनु मलिक

text: अनु मलिक ने अंजु से शादी की और इनके दो पुत्र हैं, जिसमें से एक का नाम अनमोल मलिक है और दूसरे का नाम अरमान मलिक है । यह उगली और पगली नामक फिल्म के ताली नामक गाने के कारण जानी जाती हैं।


title: अनु मलिक

text: २०१८ में अनु मलिक पर यौन उत्पीड़न के गम्भीर आरोप लगे जिसके कारण उन्हें इंण्डियन आयडल की निर्णायक समिति से हटा दिया। १९९० की दशक में अलीशा चिनॉय सबसे पहले अनु मलिक पर यौन उत्पीड़न के गम्भीर आरोप लगा चुकी हैं। उनका समर्थन शैरन प्रभाकर ने भी किया था।


title: मैंने गाँधी को नहीं मारा (2005 फ़िल्म)

text: मैंने गाँधी को नहीं मारा 2005 में बनी हिन्दी भाषा की फिल्म है।


title: रजत कपूर

text: रजत कपूर हिन्दी फ़िल्मों के एक अभिनेता हैं।


title: स्क्रेमजेट

text: स्क्रेमजेट (supersonic combusting ramjet हिंदी: सुपरसॉनिक कमबस्टिंग रैमजेट) रैमजेट एयरब्रीदिंग जेट इंजन का एक संस्करण है जिसमें दहन सुपरसोनिक एयरफ्लो में होता है। रैमजेट की ही तरह यह भी हाई वेलोसिटी स्पीड पर निर्भर रहता है ताकि हवा को कमबशन से पहले बलपूर्वक दबाया जा सके, लेकिन रैमजेट हवा की गति को कमबशन से पहले सबसोनिक स्तर तक कम कर देता है जबकि स्क्रेमजेट में पूरे इंजन में एयरफ्लो सुपरसोनिक बना रहता है। इससे यह अत्यधिक तेज गति में अच्छी तरह काम कर पता है।


title: स्क्रेमजेट

text: स्क्रेमजेट का ही एक प्रकार है इस इन्जन में सुपर सोनिक गति पे हवा का प्रवाह किया जाता है\तथा इंधन हवा मिश्रण का दहन सम्पन्न होता है इस कारण यह परपंरागत रेम्जेट की तुलना मे ज्यादा गति देता है रेम्जेट मे आने वाली हवा को दहन से पूर्व ध्वनि के वेग से कम पर लाया जाता है  अनुमान लगया जाता है की स्क्रैम जेट इन्जन माक १२ से २४ तक गति पे चल सकेंगें स्क्रेम जेट में भी रेम जेट की भांति एक टयूब होती है जिसके द्वारा प्रवेश करने वाली वायु को विमान की उच्च्गति के चलते संपीडित किया जाता है फ़िर यही इंधन जलता है तथा इस के द्वारा दहित गेडे वायु अन्दर आने वाली वायु से त्रीव गति पे छोडी जाती है इसमे बहुत कम या अथवा कोई भी गतिशील भाग नही होता है  जबकि टर्बोजेट या टर्बोफ़ैन मे उच्च्गति की घूमती टरबाइन अवश्य होती है|ये इंजन एक न्यूनतम गति प्राप्त करने पर ही काम करना शुरू करता है यह न्यूनतम गति क्या हो यह तो ज्ञात नही कितु फिर भी एक विशुद्ध स्क्रम जेट कम से कम ५ माक की गति जरूर रखता है  इस इंजन को सुपर सोनिक गति पे अन्य माध्यमो से त्वरित कर के लाना होता है तभी यह कार्य करता है  अभी तक के प्रयोगों मे एक बूस्टर रॉकेट का प्रयोग किया गया है  रॉकेट जहा अपने साथ एक आक्सीकारक ले कर जाता है वह्नी एक स्क्रेम्जेट वायु से ही आक्सीजन ले लेता है तथा इंधन को जलाता है|


title: स्क्रेमजेट

text: स्क्रैम जेट मे बहुत ऊँची गति पे वायु का प्रवेश करवाने से घषण पैदा होता है साथ ही गर्म वायु के कारण इंधन का दहन ठीक से नही हो पाता  इंधन दहन हेतु इंजन मी ताप दाब भी स्थिर रखना होता ही जो कि कठिन कार्य है  इसके लिए इस जेट को एक विशिष्ट गति पे ही उड़ना पड़ता है ऊंचाई बढ़ने के साथ इसकी गति भी भाड़ जाती है  गुण व दोष  गुण  १ ऊँची गति के विमान प्राप्त करना सम्भव  २ इंजन का आकार कम होगा इसके असफल होने की दर न्यून होगी  ३ इंजन का डिजायन बहुत सरल होगा  दोष  १ ५ माक की गति पे ही कम करता है  २ इसे जमीन पे परीक्षित नही कर सकते  ३ ये इतना गर्म हो जाता है कि छुपा के नही उड़ा सकते जिस से सैनिक प्रयोग सम्भव नही


title: अविनाश वधावन

text: अविनाश वाधवन हिन्दी फ़िल्मों के एक अभिनेता हैं।


title: पापी गुड़िया

text: पापी गुड़िया लॉरेंस डिसूज़ा द्वारा निर्देशित 1996 में बनी हिन्दी भाषा की डरावनी फिल्म है। इसमें प्रमुख भूमिकाओं में करिश्मा कपूर, अविनाश वाधवन, टिन्नू आनन्द और शक्ति कपूर हैं। जारी होने पर ये बुरी तरह पिटी थी।


title: पापी गुड़िया

text: चरण राज (शक्ति कपूर) उर्फ चन्नी, अपराध, चोरी, अपहरण और काले जादू का स्वामी है। उसकी पूरी दुनिया पर शासन करने की इच्छा है और इस इच्छा के लिए वह सबसे कठिन और घिनौना काम करने के लिए तैयार है। यहाँ तक कि बच्चों की हत्या भी। चरन राज एक निर्दोष लड़के - राजू (मास्टर अमर) का अपहरण कर लेता है। राजू को केवल उसकी बहन करिश्मा (करिश्मा कपूर) द्वारा पाला गया है। वह अपने भाई के लिये मंच पर नृत्य तक करती है। उसकी सारी उम्मीदें उसके भाई पर है। चन्नी, जो अब एक गुड़िया बन चुका है - ऐसी गुड़िया जो चल सकती है, बात कर सकती है और यहाँ तक कि मार भी सकती है। यह पापी गुड़िया है। राजू, निर्दोष होने के बावजूद, हर हत्या से जुड़ा हुआ पाया जाता है और फिर वह पुलिस की नजर में आता है। एक इंस्पेक्टर विजय सक्सेना (अविनाश वाधवन) राजू को प्रत्येक हत्या के लिए जिम्मेदार ठहराता है। करिश्मा, जो अब तक अपने छोटे भाई के साथ आरामदायक जीवन का आनंद ले रही थी, हत्या और कानून के बीच एक दुविधा में पड़ गई है। एक तरफ उसका छोटा भाई और दूसरी ओर उसका प्यार विजय सक्सेना है।


title: फूल बने पत्थर (1998 फ़िल्म)

text: फूल बने पत्थर 1998 में बनी हिन्दी भाषा की फिल्म है।


title: राकेश बेदी

text: राकेश बेदी हिन्दी फ़िल्मों के एक हास्य अभिनेता हैं।


title: टीकू तलसानिया

text: टीकू तलसानिया हिन्दी फ़िल्मों के एक हास्य अभिनेता हैं।


title: प्यार हो गया (1986 फ़िल्म)

text: प्यार हो गया 1986 में बनी हिन्दी भाषा की फिल्म है।


title: किस्ना (2005 फ़िल्म)

text: किस्ना 2005 में बनी हिन्दी भाषा की फिल्म है।


title: एकता बहल

text: एकता बहल हिन्दी फ़िल्मों की एक अभिनेत्री हैं।


title: आई मिलन की रात (1991 फ़िल्म)

text: आई मिलन की रात 1991 में बनी हिन्दी भाषा की फिल्म है। कितने दिनो के बाद आइ सजना रात मिलन कि


title: शाहीन बानू

text: शाहीन हिन्दी फ़िल्मों की एक अभिनेत्री हैं। वह प्रसिद्ध अभिनेत्री सायरा बानो की भतीजी हैं।padrauna kushinagar up


title: महासंग्राम

text: महासंग्राम 1990 में बनी हिन्दी भाषा की एक्शन-रूमानी फिल्म है। इसका निर्देशन मुकुल आनन्द ने किया और विनोद खन्ना, गोविन्दा, आदित्य पंचोली और माधुरी दीक्षित मुख्य भूमिकाओं में हैं। यह आदित्य पंचोली की पहली सफल फिल्म मानी जाती है।


title: महासंग्राम

text: उत्तर प्रदेश स्थित विशाल को सांताक्रूज पुलिस स्टेशन से एक टेलीग्राम मिलता है कि उसका छोटा कॉलेज जाने वाला भाई अर्जुन मर चुका है। परेशान वह बॉम्बे की यात्रा करता है, अपने भाई की राख को इकट्ठा करता है और उसे पता लगाता है कि अर्जुन को बेरहमी से मारा गया है। एक चोर महिला और उसका गुरू बाबू कसाई हैदराबादी की सहायता से, वह तब पता लगाता है कि किसने उसके भाई को मार डाला।


title: धनवान (1993 फ़िल्म)

text: धनवान 1993 में बनी हिन्दी भाषा की फिल्म है। यह कसीनथुनी विश्वनाथ द्वारा निर्देशित भारतीय रोमांस फिल्म है। इसमें प्रमुख भूमिकाओं में अजय देवगन, करिश्मा कपूर और मनीषा कोइराला शामिल हैं।


title: धनवान (1993 फ़िल्म)

text: काशीनाथ (अजय देवगन) और इम्ली (मनीषा कोइराला) बचपन से प्रेमी हैं और हर कोई उनसे शादी करने की उम्मीद करता है। फिर अमीर और रोगिहा अंजलि चोपड़ा (करिश्मा कपूर) काशीनाथ के जीवन में आती है और फिर सबकुछ बदल जाता है। अंजलि काशीनाथ की देखभाल के कारण अपनी बीमारी से ठीक हो जाती है। अंजलि काशीनाथ से प्यार करने लगती है और साहसपूर्वक अपने पिता मनमोहन चोपड़ा (दलीप ताहिल) को बताती है कि वह केवल काशीनाथ से शादी करेगी। लेकिन उसके पिता चाहते हैं कि वह अजित (अविनाश वाधवन) से शादी करें। इमली ने अपना रहस्य प्रकट किया कि उसे हृदय रोग है, और यदि इलाज नहीं किया जाता है, तो वह मर जाएगी। अंजलि के प्रेम से अनजान काशीनाथ को अपने सच्चे प्यार को बचाने के लिए पैसे लाने ही होंगे।


title: ईशा शरवानी

text: ईशा शरवानी (जन्म: 29 सितंबर 1985) हिन्दी फ़िल्मों की अभिनेत्री और भारतीय समकालीन डांसर हैं।


title: ईशा शरवानी

text: ईशा का जन्म गुजरात, भारत में 29 सितम्बर 1984 को हुआ था, वह अहमदाबाद में रहती थी। त्रिवेंद्रम में बसने से पहले.वह दिल्ली, उड़ीसा, वृंदावन और बंगलौर, जैसे विभिन्न स्थानों पर रही। ईशा के माता पिता ने त्रिवेंद्रम, केरल में अकादामी फॉर आर्ट रिसर्च, ट्रेनिंग और इनोवेशन (कला अनुसंधान अकादमी, प्रशिक्षण और अभिनव) नामक एक कला विद्यालय स्थापित किया, जहां वह 13-14 साल के लिए रहे थे। तेरह वर्ष की उम्र में, अपने नृत्य स्कूल में उन्होनें अपनी मां दक्षा सेठ से नृत्य में औपचारिक शिक्षण शुरू किया और कलारिप्पयाट्टू, कथक और छऊ नृत्य सीखा। पिछले सात वर्षों में ईशा ने बाईस देशों में नृत्य प्रदर्शन किया हैं।


title: ईशा शरवानी

text: ईशा ने बॉलीवुड में अभिनय करने को बहुत अधिक प्राथमिकता नहीं दी, जबतक उन्हें सुभाष घई द्वारा देखा न गया जिन्हें अपनी फिल्म "किस्ना" में प्रदर्शन करने के लिए प्रतिभाशाली नृत्य कौशल वाली अभिनेत्री की जरूरत थी। उन्होनें ईशा को विवेक ओबेरॉय के विपरीत फिल्म में मुख्य भूमिका की पेशकश की। फिल्म ने अच्छा प्रदर्शन नहीं किया लेकिन उनके नृत्य प्रदर्शन की सराहना की गई। ईशा ऋतिक रोशन के विपरीत पार्ले हाइड एंड सीक के विज्ञापन में नर्तकी भी थी जिसमें उन्होनें एक बहुत सराहनीय नृत्य युगल प्रदर्शन किया।


title: ईशा शरवानी

text: ईशा शरवानी की सभी फिल्मों की सूचि इस प्रकार है:


title: ईशा शरवानी

text: १. किस्ना (2005) कलाकार: विवेक ओबेरॉय, एंटोनिया बर्नथ, ईशा शरवानी, पोली एडम्स


title: ईशा शरवानी

text: २. दरवाज़ा बंद रख़ो (2006) कलाकार: आफताब शिवदासानी, ईशा शरवानी, चंकी पांडे, मनीषा कोईराला


title: ईशा शरवानी

text: ३. रॉकी (2006) कलाकार: जायद खान, मिनिषा लांबा, ईशा शेरवानी


title: ईशा शरवानी

text: ४. गुड बॉय बैड बॉय (2007) कलाकार: इमरान हाशमी, तुषार कपूर, तनुश्री दत्ता, ईशा शेरवानी


title: ईशा शरवानी

text: ५. यू मी और हम (2008) कलाकार: काजोल, ईशा शरवानी, रितुपर्णा सेनगुप्ता, सुमीत राघवन


title: ईशा शरवानी

text: ६. लक बाय चांस (2009) कलाकार: फरहान अख्तर, ऋषि कपूर, ईशा शरवानी, संजय कपूर


title: ईशा शरवानी

text: ७. डेविड (2013) कलाकार: नील नितिन मुकेश, चियान विक्रम, विनय विरमानी, लारा दत्ता


title: ईशा शरवानी

text: ८. क़रीब क़रीब सिंगल (2017) कलाकार: इरफान खान, पार्वती थिरुवोथु, बृजेन्द्र काला, नेहा धूपिया


title: ईशा शरवानी

text: ईशा एक भागीदार के रूप में नृत्य रियलिटी शो, "झलक दिखला जा" सीजन 5 में शामिल हुई थी जो कलर्स टीवी पर प्रसारित किया गया। शो में उनके नृत्य प्रदर्शन की बहुत सराहना की गई।


title: गुड बॉय बैड बॉय (2007 फ़िल्म)

text: गुड बॉय बैड बॉय 2007 में बनी हिन्दी भाषा की फिल्म है।


title: तनुश्री दत्ता

text: तनुश्री दत्ता () (जन्म: 19 मार्च, 1984) हिन्दी फ़िल्मों की एक अभिनेत्री हैं। सितंबर, 2018 में, बॉलीवुड स्पॉटलाइट से कई सालों से बाहर होने के बाद, दत्ता ने ज़ूम टीवी को एक साक्षात्कार दिया जिसमें उन्होंने 2009 की फिल्म हॉर्न 'ओके' प्लेसएसएस के सेट पर यौन उत्पीड़न के नाना पाटेकर पर आरोप लगाया। यह घोषणा भारत में मीटू आन्दोलन के उत्प्रेरक के रूप में देखी जाएगी, जो एक वर्ष पहले अमेरिका में हार्वी वाइंस्टाइन के साथ हुई थी, जिसमें मनोरंजन उद्योग में अधिक से अधिक महिला सार्वजनिक रूप से उच्च प्रोफ़ाइल व्यक्तियों की घोषणा करेंगे जिन्होंने यौन शोषण किया था।


title: रकीब (2007 फ़िल्म)

text: रकीब 2007 में बनी हिन्दी भाषा की फिल्म है।


title: शर्मन जोशी

text: शर्मन जोशी हिन्दी फ़िल्मों के एक अभिनेता हैं।


title: लकी (2005 फ़िल्म)

text: लकी 2005 में बनी हिन्दी भाषा की फिल्म है। यह रूस में युद्ध के दौरान की दो प्रेमियों की कहानी है। इसे राधिका राव और विनय सप्रू द्वारा लिखा और निर्देशित किया गया है। फिल्म की प्रमुख भूमिकाओं में सलमान ख़ान और स्नेहा उल्लाल किरदार निभाते हैं।


title: लकी (2005 फ़िल्म)

text: ये कहानी लकी नेगी (स्नेहा उल्लाल) की है, जो श्री नेगी (रवि बासवानी) की बेटी है। लकी काफी शांत रहती है और अपना ध्यान पढ़ाई में लगाए रखती है। वो अपने माता-पिता और अपनी छोटी बहन के साथ रहती है।


title: लकी (2005 फ़िल्म)

text: एक दिन जब वो स्कूल जाते रहती है, तब उसके साइकल का टायर पंचर हो जाता है। उसे कोई दिख जाता है और जब वो उससे मदद मांगती है तो वो मदद को तैयार हो जाता है, पर वो इस स्थिति का फायदा उठा कर उसके साथ बलात्कार करने की कोशिश करता है। लकी वहाँ से भाग निकलती है और एक गाड़ी में छिप जाती है। उस गाड़ी का मालिक आदित्य (सलमान खान) होता है, जिसे पता नहीं होता कि उसके गाड़ी में कोई लड़की है। वो अपने पिता से मिलने चले जाता है। वो एक नाकेबंदी में रुकता है, तभी उसे पता चलता है कि उसके गाड़ी में कोई लड़की छिपी हुई है।


title: लकी (2005 फ़िल्म)

text: इसी बीच आतंकी हमला हो जाता है, जिस कारण आदित्य और लकी को वहाँ से भागना पड़ता है। वे लोग दूर किसी कब्रिस्तान के पास रुक जाते हैं। उन दोनों के गुम हो जाने के कारण उनके माता-पिता एक सेवानिवृत कर्नल पिंडी दास कपूर (मिथुन चक्रवर्ती) को उनके बच्चों को ढूँढने की ज़िम्मेदारी देते हैं। कर्नल को उन दोनों के रुकने का जगह मिल जाता है, लेकिन उसके आने से पहले ही आदित्य को नेगी को लेकर किसी डॉक्टर की तलाश में जाना पड़ता है, क्योंकि लकी गलती से जहरीला पानी पी लेती है। आदित्य को डॉक्टर मिल जाता है, और लकी का इलाज हो जाता है। दोनों को एक दूसरे से प्यार हो जाता है।


title: लकी (2005 फ़िल्म)

text: अंत में वे दोनों कर्नल को मिल जाते है और परिवार के पास आ जाते हैं। इसके बाद वे लोग वापस भारत आने के लिए निकल पड़ते हैं।


title: स्नेहा उल्लाल

text: स्नेहा उल्लल (जन्म: 18 दिसंबर, 1987) हिन्दी फ़िल्मों की एक अभिनेत्री हैं।


title: बिनोद बिहारी वर्मा

text: बिनोद बिहारी वर्मा (१९३७ - २००३) मैथिली भाषा के साहित्यकार, मेडिकल चिकित्सक, एवं भारतीय सेना के अधिकारी थे। वे पन्जी के उत्कृष्ट संशोधन् के लिए जाने जाते हैं। उनकी रचना 'मैथिली कर्ण कायस्थक पांजिक् सर्वेक्षण्' जो मैथिली भाषा में प्रकाशित है, पुरातत्व पांजियों पर आधारित है। उनकी अन्य रचनाऐं निम्न वर्ग के लोगों की जीवनशैली को दर्शाति है जो बहुत ही मर्मस्पर्शी है। अपने जीवनकाल में उन्होंने भारतीय सेना में एक उच्च अधिकारी एवं चिकित्सक् और् सेवा निवृत्ति के उपरान्त डेन्टल कॉलेज में प्राचार्य के रूप में मह्त्वपूर्ण योगदान दिया। अपने काम को द्क्षता से निभाते हुए उन्होंने मैथिली साहित्य के क्षेत्र में भी अपना योगदान दिया। उनकी कुछ कृतियाँ,"मिथिला मिहिर" ऑर "कर्णामृत्" जैसी प्रसिद्ध पत्रिकाओं में प्रकाशित हुई हैं। उन्होंने अपनी पुस्तकॉ को स्वतन्त्र रूप से प्रकाशित किय। उनका उर्दू, संस्कृत, उड़िया, असमिया एवं बांगला जैसी प्रमु़ख भारतीय भाषाओं पर आधिपत्य था। वे तिरहुत (पुरानि मैथिली), असमिया, गुरमुखी, उड़िया और नेपाली लीपी के भी ज्ञाता थे।


title: बिनोद बिहारी वर्मा

text: बिनोद बिहारी वर्मा का जन्म ३ दिसम्बर १९३७ को बिहार के दरभंगा जिले के बौऊर नामक स्थान पर एक मैथिल कर्ण कायस्थ के ज़मिन्दार परिवार में हुआ था। उनके पिता का नाम रामेश्व‍र लाल दास एवं माता का नाम योगमाया देवी था। उनके पिता एक स्वतन्त्रता सेनानी, प्रमुख गांधीवादी और समाजसेवी थे। उन्होंने गरीब एवं असहाय लोगों के उद्धार के लिए अनथक प्रयास किए। उन्होंने इन मानव मूल्यों को अपने बच्चों में भी सींचा। यही मानव मूल्य हमें डॉ॰ वर्मा के लेखन शैली में भी नज़र आती है।  उनके पिता अपने भाई आनन्द किशोर लाल दास के साथ एक संयुक्त परिवार में रहते थे। डॉ॰ वर्मा नें अपनी प्राथमिक शिक्षा रसियारी गाँव में पूर्ण किया जो कमला बलान नदी के किनारे बसा हुआ है। अपने गाँव में उच्च शैक्षिक संस्थान के अभाव में वे दक्षिण बिहार (अब झारखण्ड) के विभिन्न प्रान्तों में अपने पिता और चाचा के साथ रहे और वहीं के विद्यालयों में शिक्षा अर्जित किया। इन इलाकों में उनके पिता एवं चाचा, बापू के अहिंसा और स्वावलम्बन जैसे सिध्दान्तो एवं आदर्शों का प्रचार किया करते थे और लोगों को देश की स्वतन्त्रता के प्रति प्रेरित किया करते थे। डॉ॰ वर्मा दक्षिण बिहार के आदिवासी इलाकों जैसे चायबासा, राँची, सिंहभूम में भी रहे। वहाँ रहते हुए उन्होंने वहाँ के गरीब लोगों के जीवनशैली को समझने का प्रयास किया। उन्होंने समाज के इस आर्थिक एवं जातीय व्यवस्था का बड़ी सूक्ष्मता से अध्ययन किया जो आगे चल कर हमें उनकी लेखन शैली में भी दिखती है, जहाँ पर उन्होंने इन स्थानीय लोगों के जीवन का बहुत ही सजीव चित्रण किया है। प्रारम्भिक दिनों में उन्होंने चायबासा के जिला स्कूल में विद्या-अध्ययन किया। उसके बाद राँची के सेंट जॉन मिशनरी स्कूल एवं मुज़फ्फरपुर के लंगटसिंह विश्वविद्यलय से शिक्षा अर्जित किया। तदुपरान्त १९६२ में दरभंगा मेडिकल कॉलेज से एम बी बी एस की उपाधि प्राप्त किया।


title: बिनोद बिहारी वर्मा

text: १९६२ में चीनी युद्ध के दौरान, डॉ॰ वर्मा ने भारतीय सेना में अपने कार्यकाली जीवन का प्रारम्भ किया। १९६३ में उन्हें आर्मी मेडिकल कोर (ए एम सी) में एक अधिकारी के रूप में कमिशन मिला। अपने कार्यकाली जीवन में उन्हें भारत के दूर दराज़ के इलाकों एवं सीमा से सटे हुए कई प्रान्तों में रहने का मौका मिला।


title: बिनोद बिहारी वर्मा

text: उनकी प्रमुख रचनाओं में "मैथिल कर्ण कायस्थक पान्जिक सर्वेक्षण" (शोध कार्य) है।


title: मंगेतर

text: मंगेतर वह है जिससे व्यक्ति की शादी होने वाली होती है।  मंगेतर वह है जिससे व्यक्ति की शादी होने वाली होती है।


title: हमीदा बानो बेगम

text: हमीदा बानो (१५२७-१६०४) प्रसिद्ध मुगल सम्राट हुमायुं की बेगम और तीसरे मुगल सम्राट अकबर की मां थी। हिदांल के गुरु की बेटी थी वो शिया थी किंतु उसका पति सुन्नी था।